RS ne želi migrante na svojoj teritoriji, pomoći će Graničnoj policiji BiH | Trend Radio Velika Kladuša\nRS ne želi migrante na svojoj teritoriji, pomoći će Graničnoj policiji BiH\nPolicijski službenici Republike Srpske (RS) neće dozvoliti kretanje ilegalnih migranata na području tog bh. entiteta bez nadzora, a sve s ciljem zaštite lične i imovinske bezbjednosti građana, zaključeno je na sjednici Koordinacionog tijelo za praćenje kretanja ilegalnih migranata preko teritorije RS.\nNajavljeno je da će entitetska policija i u narednom periodu pratiti stanje ilegalnih migracija i prema ukazanoj potrebi i procjeni, pojačati svoje prisustvo i rad na terenu, te će preduzimati i usmjeravati aktivnosti policijskih službenika.\nU skladu s potpisanim Sporazumom, policija RS će, kako je sapćeno, nastaviti da pruža pomoć Graničnoj policiji BiH u zaštiti granice i sprečavanja ilegalnih prelazaka, a po potrebi će biti angažovan i dodatni broj policijskih službenika.\n“Svi subjekti uključeni u rad s ilegalnim migrantima dužni su nastaviti provoditi sve radnje iz svoje nadležnosti, uz obavezno poštovanje zakona i principa humanosti, kao i do sada”, zaključeno je na sjednici uz stav da će policija RS nastaviti rad na otkrivanju organizovanih kriminalnih grupa i pojedinaca koji vrše krivična djela krijumčarenje ljudi.\nKonstatovano je da su realizovani svi zaključci Vlade RS, a to su da uz poštivanje zakona i principa humanosti operativno provode aktivnosti sa ciljem praćenja ulazaka, zadržavanja, kretanja migranata i njihovog što bržeg prolaska kroz RS, jer na njenoj teritoriji, uključujući i privatne posjede, ne postoje potrebni kapaciteti i uslovi za smještaj i zbrinjavanje migranata.\nSjednicom Kordinacnog tijela je predsjedavao direktor policije RS Darko Ćulum, a prisustvovali su predstavnici Uprave za borbu protiv terorizma i ekstremizma, Uprave policije, te policija Doboj, Banja Luka, Prijedor, Gradiška, Sekretarijata za raseljena lica i migracije, ministarstava uprave i lokalne samouprave i finansija, Uprave civilne zaštite, Saveza opština i gradova Republike Srpske i Crvenog krsta RS.


Republika / Stefanović: Teška borba da Priština ne uđe u Interpol\nGeneralna skupština Interpola biće održana u Čileu, od 15. do 18. oktobra, a Priština je nakon dva neuspeha ipak i ove godine podnela zahtev za članstvo. Stefanović je za RTS rekao da je cilj da se pokaže da je pozicija Srbije ispravna.\n- Ne možete nešto što je potpuno čisto, a KiM je deo Republike Srbije po Rezoluciji 1244 SB UN, zloupotrebljavati u jednoj policijskoj organizaciji i dozvoliti da se oni bave politikom - rekao je Stefanović. Dodao je da predstavnici Srbije razgovaraju sa državama koje su ranije glasale za članstvo tzv. Kosova u Generalnoj skupštini Interpola.- Želimo da još jednom ukažemo na sve ono u šta čvrsto verujemo, a to su policijski, politički i pravni razlozi... - kaže Stefanović.\nPodsetio je da su Interpol osnovale UN, a da je 2016. godine GS te međunarodne poilcijske organizacije u Pekingu usvojila rezoluciju u kojoj se jasno navodi da njihova članica može postati samo država koja je članica UN ili država posmatrač. - Kosovo to svakako nije, ni jedno ni drugo - rekao je Stefanović.\nMinistar je opširno govoreći o svojim aktivnostima i svojih saradnika po tom pitanju, rekao i da je sve to rađeno uz pritisak velikih sila. Dodao je da je jedan deo srpskog tima već u Čileu, a da će im se on priključiti za nekoliko dana, te da već ima najavljene razgovore sa brojnim delegacijama zemalja članica Interpola i to će, kako je rekao, biti "poslednji napor" koji naša zemlja može da učini da spreči prijem Kosova u članstvo. - Znam da će biti teško i neizvesno do samog dana glasanja, ali verujemo da možemo da objasnimo da je pozicija Srbije izuzetno ispravna i čista - rekao je Stefanović.\nPrimetio je i da su prištinske institucije ovog puta imale drugačiju taktiku, da su manje govorili o tome u javnosti i činili sve da ostave utisak da nisu zainteresovani i da možda neće ni biti glasanja o njihovom članstvu. Stefanović, međutim, tvrdi da će glasanja biti, te da je to samo "taktika Prištine". Poručio je da će se Srbija truditi da, kao i prošlog puta, u saradnji sa drugim državama ne dozvoli da se ponovi pauza između što bi, kako je kazao, moglo pokvari ishod glasanja u korist naše zemlje.\nSrbija Beograd Kosovo Kosovo i Metohija Nebojša Stefanović Priština Interpol


Ministar državne uprave i lokalne samouprave u Vladi Republike Srbije Ana Brnabić predsedavala je 26. decembra 2016. godine konstitutivnoj sednici Saveta za reformu javne uprave, na kojoj je, između ostalog, usvojeno Mišljenje o polaznim osnovama za upravljanje promenama u javnoj upravi.\nNa sednici je obrazovan Kolegijum državnih sekretara kao radne grupe Saveta, čiji će zadatak biti da nadzire i koordinira sprovođenje Strategije reforme javne uprave i pratećeg akcionog plana, kao i da učestvuje u procesu izveštavanja o uspešnosti njihove realizacije.\nNa sednici je tokom diskusije povodom usvajanja Mišljenja o polaznim osnovama za upravljanje promenama u javnoj upravi konstatovano da je, i uz sveobuhvatnu fiskalnu konsolidaciju i racionalizaciju, u prethodnom periodu očuvana funkcionalnost javne uprave u Srbiji, uz postignute uštede u ovoj godini od više od četiri milijarde dinara.\nOd kraja 2013. godine, kada je na snagu stupila zabrana zapošljavanja u javnom sektoru, javna uprava i lokalna javna preduzeća broje 36.600 manje zaposlenih na neodređeno, odnosno 22.850 manje zaposlenih u odnosu na decembar 2014. godine, od kada teče proces racionalizacije.\nPokazatelji govore da se proces racionalizacije uspešno sprovodi i da je kvantitativni cilj koji je ranije dogovoren sa MMF-om za 2016. godinu postignut, a čak i premašen.\nImajući u vidu postignute rezultate, primarni fokus u narednom periodu biće na povećanju efikasnosti javne uprave, kroz reorganizaciju postojećih kapaciteta i kvalitetnije upravljanje, a ne kroz dalje smanjenje broja zaposlenih.\nBrnabić je istakla da je važna poruka sa ovog skupa ta da ćemo se u narednom periodu usredsrediti na povećanje efikasnosti rada državnih službenika i uprave uopšte.\nSrbija nema glomazan državni sektor – poređenja radi imamo 6,5 činovnika na sto građana, što je manje nego u zemljama EU, gde je taj broj između 8 i 8,5, već ima neefikasnu državnu upravu, precizirala je ona.\nPrema njenim rečima, sada se razgovara o tome da se tamo gde postoji evidentan manjak zaposlenih, taj manjak nadomesti kako bi se obezbedio visok kvalitet usluga koje se pružaju, i to tako da se zaposleni iz službi u kojima postoji višak, a poseduju tražene kompetencije i znanja, prebace na mesta gde postoji potreba za novim izvršiocima.\nKao jedan od prioriteta u procesu reorganizacije rada javne uprave u narednom periodu navedeno je pružanje kvalitetnijih usluga građanima, za šta će biti neophodno da se preispitaju funkcije koje država obezbeđuje, poboljša struktura zaposlenih i ostvarene uštede učine održivim i trajnim.\nUpravo će na ovim temeljima biti sprovedena dalja reforma javne uprave, za šta je Srbiji dodeljena pomoć u iznosu od 80 miliona evra od Evropske unije.\nS obzirom na to da je cilj za 2016. godinu u pogledu smanjenja broja zaposlenih dostignut, dogovoreno je da se naredna Odluka o maksimalnom broju zaposlenih usvoji do kraja marta 2017. godine.\nNa taj način, ministarstva će imati dovoljno vremena da kreiraju i zvanično usvoje vizije razvoja svojih resora, kao i pojedinačne akcione planove koji će pratiti realizaciju tih vizija.\nFokus u narednom periodu biće na funkcionalnoj reorganizaciji u okviru prosvete, zdravstva, centralne administracije, socijalne zaštite, lokalnih samouprava i svih onih resora koji u svom sastavu imaju mreže institucija.\nU ovom procesu, pomoć ministarstvima pružiće i Grupa za podršku u upravljanju promenama (GPUP) koju je oformilo Ministarstvo državne uprave i lokalne samouprave (MDULS), a koja je predstavljena tokom sednice.\nGrupa će resornim ministarstvima dati ekspertsku podršku pri upravljanju promenama, kroz dodatne obuke za nove veštine, kompetencije i planski pristup radu.\nGrupa će na ovim poljima asistirati ministarstvima kako bi se iskoristila sva dostupna znanja da bi se koncipirale vizije, ciljevi, prioriteti i planovi za reorganizaciju unutar resora. Takođe, Grupa će ministarstva podržati i u domenu komunikacija i finansijskog planiranja.\nSednici su prisustvovali članovi Saveta – ministri u Vladi Republike Srbije, kao i državni sekretari i drugi ovlašćeni predstavnici ministarstava, Generalnog sekretarijata Vlade Republike Srbije i Sekretarijata za zakonodavstvo.\nIzvor: Vebsajt Vlade, 26.12.2016.


Stoltenberg pozvao Prištinu i Beograd na uzdržanost\n► Stoltenberg pozvao Prištinu i Beograd na uzdržanost\nGeneralni sekretar NATO Jens Stoltenberg danas je pozvao Beograd i Prištinu da pokažu smirenost i uzdržanost i da izbegavaju provokativne izjave ili postupke.\nNATO je saopštio da je Stoltenbeg danas pozvao telefonom predsednika Srbije Aleksandra Vučića i premijera Kosova Ramuša Haradinaja.\n"Obojicu sam podsetio da je dijalog Beograda i Prištine uz posredovanje EU jedini put do trajnog mira i stabilnosti regiona", naveo je Stoltenberg u saopštenju.\nStoltenberg je rekao da je u razgovoru s Haradinajem naglasio da je plan za transformaciju Bezbednosnih snaga Kosova u vojsku došao u pogrešeno vreme, da je protivan savetu mnogih članica NATO i da će imati negativne posledice po perspektive Kosova za evroatlantske integracije.\nOn je naveo da je Haradinaju rekao da će u slučaju promene mandata Bezbednosnih snaga Kosova, NATO morati da preispita nivo angažovanja s tim snagama.\nHaradinaj je posle razgovora sa Stoltenbergom saopštio da će Kosovo 14. decembra doneti "suverenu odluku o transformaciji Bezbednosnih snaga u Vojsku Kosova". On je na Fejsbuku naveo da je Stoltenbergu preneo stav kosovskih institucija o transformaciji ;Bezbednosnih snaga Kosova u vojsku.\nStoltenberg je naveo da je s Vučićem razgovarao o potrebi da se smanje tenzije, dodajući da je NATO posvećen bezbednosti i stabilnosti Kosova preko misije Kfor.\nKabinet predsednika Srbije saopštio je da su se Vučić i Stoltenberg dogovorili da ostanu "u stalnom i direktnom kontaktu", kao i da Vojska Srbije ponovo uspostavi svakodnevne kontakte sa snagama Kfora na Kosovu, kako bi razmenjivali informacije i pratili razvoj situacije.\nPredsednik Srbije je u telefonskom razgovoru "upoznao generalnog sekretara Stoltenberga sa problemima sa kojima se Srbija, a posebno srpski narod na Kosovu i Metohiji, suočavaju zbog iracionalnog poteza Prištine da uvede taksu od 100 odsto na robu iz centralne Srbije, suprotno sporazumima i dogovorima", navodi se u saopštenju.\nVučić je izrazio zebnju zbog namera Kosova da formira vojsku i opasnosti koje taj korak nosi po opstanak srpskog naroda na Kosovu i bezbednost Srbije, kao i po mir i stabilnost u regionu i "zahvalio generalnom sekretaru NATO na konstataciji da nije vreme za formiranje vojske Kosova", navodi se u saopštenju.\nU saopštenju se dodaje da je Stoltenberg naglasio koliko ceni doprinos Srbije miru i stabilnosti u regionu.\nSenator Menendez: Veoma važno da Kosovo bude spremno za završnu fazu dijaloga\nPredsednik Odbora za spoljne poslove američkog Senata Bob Menendez je danas izjavio je u Vašingtonu da je veoma važno da Kosovo bude spremno za završnu fazu dijaloga kako bi se postigao...


Umjesto u Dobroti, zatvorenici će se liječiti u Spužu - CdM\nUmjesto u Dobroti, zatvorenici će se liječiti u Spužu\nIzgradnjom ove bolnice, koja će biti sagrađena u krugu zatvora u Spužu, u značajnoj mjeri će se rasteretiti kapaciteti specijalne bolnice u Dobroti i Kliničkog centra, a ujedno i olakšati sama procedura liječenja zatvorenika i povećati njihova bezbjednost.\nOsim izgradnje specijalne bolnice, novim projektom je predviđena i izgradnja nove prijavnice, zatvora otvorenog tipa i multifunkcionalnog objekta koji predstavlja značajan infrastrukturni projekat.\n“Uprava javnih radova je sprovela postupak izrade glavnog projekta i njegov završetak se uskoro očekuje, kako bi se stvorili uslovi za početak gradnje. Za izradu idejnog rješenja i glavnog projekta obezbijeđena su sredstva u kapitalnom budžetu, a za gradnju je 2. decembra 2019. godine stupio na snagu Finansijski sporazum za IPA 2018. između Evropske komisije i Crne Gore, kojim je za projekat EU za poboljšanje pristupa pravdi i temeljna prava izdvojeno 13.516.733 eura, u okviru kojeg će se u iznosu od 4.378.311 eura finansirati gradnja ova četiri objekta”, saopštili su iz Ministarstva pravde.\n“Izrada glavnog projekta je u toku, a sprovodi je Uprava javnih radova. Po planiranoj dinamici, očekujemo da će se revizija glavnog projekta završiti do maja ove godine”, navode iz ministarstva.\nKako su dodali, taj resor sa Delegacijom Evropske unije, Ministarstvom finansija i Upravom javnih radova radi na planu aktivnosti za realizaciju IPA sredstava koja su namijenjena za gradnju ove zdravstvene ustanove u okviru Uprave za izvršenje krivičnih sankcija.\nSudsko odjeljenje Specijalne psihijatrijske bolnice u Dobroti, koje je do sada primalo ovu vrstu bolesnika, raspolaže sa svega 21 bolničkim krevetom, što je apsolutno nedovoljno u odnosu na broj pacijenata sa izrečenom mjerom bezbjednosti obaveznog psihijatrijskog liječenja i čuvanja.\nMeđutim, ta bolnica je odlukom sudova obavezana da primi svakog pacijenta sa izrečenom mjerom, bez obzira na to što nema adekvatnih prostornih i bezbjednosnih uslova za tu svrhu.\nNa psihijatriji i osuđeni za ubistva\nOd samog osnivanja Sudskog odjeljenja, iz bolnice u Dobroti su se konstantno obraćali nadležnim organima zahtjevom da dio bezbjednosne mjere koja se odnosi na čuvanje zatvorenika koji se nalaze na liječenju bude u nadležnosti državnih organa (policije, službenika ZIKS-a), ali bezuspješno.\nU psihijatrijskoj bolnici ima slučajeva sa raznim krivičnim djelima: od prevare, krađe, do teških krivičnih dijela kao što su pokušaj ubistva ili ubistvo\nTagsbolnica u Dobroti Maja Lutovac Ministarstvo pravde psihijatrija Uprava za izvršenje krivičnih sankcija zatvorenici


Civilno društvo ne da na guvernera\nViše organizacija civilnog društva, institucija i pojedinaca, uputilo je danas apel Vladi Srbije da ne smenjuje guvernera Narodne banke Srbije Dejana Šoškića, kao i druge državne službenike.\n- Nelegalnom smenom guvernera Šoškića i proizvoljnim razrešenjima državnih službenika urušava se vladavina prava u Srbiji. Smenjivanje ljudi sa položaja zloupotrebom zakonodavnih ovlašćenja Narodne skupštine predstavlja ozbiljan udarac vladavini prava u Srbiji - navode potpisnici apela.\nOni podsećaju da je procedura za smenu guvernera utvrđena Zakonom o NBS i služi kao jemstvo njegove nezavisnosti.\nUkoliko nova vlada proceni da guverner ispunjava uslove za razrešenje koji su precizno definisani članom 28. Zakona o NBS dužna je da upozori na to Savet guvernera, kao jedinu merodavnu instituciju za utvđivanje odgovornosti guvernera.\nDonošenjem novog Zakona o NBS u cilju smene guvernera, vladajuća većina bi grubo narušila vladavinu prava u Srbiji i u potpunosti obesmislila položaj svih nezavisnih institucija i regulatornih tela, upozoravaju potpisnici apela, među kojima su profesori Vojin Dimitrijević i Vesna Rakić-Vodinelić, Borka Pavićević i drugi.\nApelu su se pridružili i Građanske inicijative, Beogradski centar za ljudska prava, Komitet pravnika za ljudska prava YUCOM, Helsinški odbor za ljudska prava, Centar za praktičnu politiku, Centar za kulturnu dekontaminaciju, Centar za evroatlantske studije, Centar za razvoj civilnog društva, BKV Fond, Fond za humanitarno pravo, Inicijativa mladih za ljudska prava, Fondacija za otvoreno društvo.


Evrozona: Nezaposlenost 12 odsto\nNezaposlenost u Evropi na najvišem nivou\nU Španiji i Grčkoj nezaposleno je više od četvrtine radne snage dok najveća ekonomija u Evropi, Nemačka, ima stopu nezaposlenosti od samo 5,4 odsto\nNezaposlenost širom 17-očlane evrozone je prvi put dostigla 12 odsto. Statistička agencija Evropske unije - Evrostat - danas je saopštila da je ista stopa nezaposlenosti bila i u januaru i februaru.\nSve u svemu, procenjuje se da je u evrozoni nezaposleno više od 19 miliona ljudi. U drugom današnjem izveštaju se navodi je da je nivo proizvodnje u Evropi i dalje u padu i da taj sektor već 14 meseci za redom beleži smanjenje broja radnih mesta. Najnoviji izveštaj o tržištu rada i dalje ukazuje na vrlo različite stope nezaposlenosti u evrozoni.\nU Španiji i Grčkoj nezaposleno je više od četvrtine radne snage, dok najveća ekonomija u Evropi, Nemačka, ima stopu nezaposlenosti od samo 5,4 odsto. Evrozona i dalje nastoji da se oporavi od trogodišnje dužničke krize pojedinih zemalja.\nSamo prošle nedelje, zemlje evrozone, Evropska centralna banka i Medjunarodni monetarni fond, odobrili su finansijsku pomoć Kipru u vrednosti od 13 milijardi dolara. Kipar je peta zemlja kojoj su bil potrebne milijarde dolara finansijske pomoći kako ne bi pala pod stečaj.


Početak/Ekonomija/Ryanair: Letovi iz Niša ponovo od 1. februara\nMiloš Janković11. januara 2022.\nNajveći niskotarifni avio-prevoznik u Evropi, Irski Ryanair je od juče privremeno obustavio sve letove iz Niša, ali i mnoge druge letove širom Evrope zbog problema sa pandemijom virusa COVID-19 koji je uticao na to da se restrikcije za putovanja širom Evrope ponovo zaoštre.\nViše od 33% letova Ryanair je privremeno obustavio tokom januara meseca, a očekuje se da ponovo normalizuje saobraćaj tokom februara meseca. Prve letove iz Niša, Ryanair planira da pokrene od 1. februara i to ka Beču i Milanu Bergamu. Od 3. i od 4. februara planira da ponovo pokrene i letove ka Stokholmu Arlandi odnosno ka Malti.\nCene karata se za sve ove letove kreću po ceni već od 7,99€ i mogu se kupiti na sajtu ove avio-kompanije, kao i kod turističkih agencija ovlašćenih za prodaju avio-karata kao i na šalteru za prodaju karata u holu putničkog terminala Aerodroma Konstantin Veliki Niš.\nRyanair je svoju sezonu letova najavio je i za letnji red letenja, gde će pored ovih destinacija ponovo uvrstiti od prošle sezone vrlo popularnu primorsku destinaciju – Krf.\naero Aerodrom Konstantin Veliki broj putnika Ryanair\nNa niškom aerodromu prošle godine 146.000 putnika, pet odsto manje nego 2020.


Petričević je na sastanku predstavnika preduzeća namjenske industrije Republike Srpske i Srbije na 9. Međunarodnom sajmu naoružanja i vojne opreme “Partner 2019” naglasio da postoji i mogućnost saradnje u proizvodnji za treća tržišta.\n“Želimo blisko partnerstvo naših kompanija i proizvođača naoružanja i bezbjedonosnih sistema, želimo biti dio jedinstvenog sistema u skladu sa ustavnim nadležnostima. Želja nam je da u partnerstvu sa Vladom Srbije i kompanijama iz Srbije izađemo na međunarodno vojno tržište”, rekao je Petričević.\nOn je naveo da kompanije iz Srpske, kao što su “Orao” iz Bijeljine, “Kosmos” iz Banjaluke i druge imaju dugu tradiciju u namjenskoj industriji i poslovanju na međunarodnom tržištu.\n“Pojedine kompanije imaju i određene inovativne proizvode za koje smatramo da imaju veliki tržišni potencijal, kao što je oklopno vozilo `Despot` i devetomilimetarski pištolj koji proizvodi `Tehnički remont Bratunac`”, rekao je Petričević.\n“Nastojaćemo da sve proizvodne kapacitete u Republici Srpskoj očuvamo i unapredimo”, rekao je Vulin.\n“Za nas je to od ogromnog značaja, to je strateška odluka. To znanje se mora sačuvati jer je vitalno i za odbrambenu industriju, odnosno funkcionisanje Vojske Srbije”, rekao je Vulin.\n“Možete očekivati da ćemo našu saradnju unapređivati, da đemo izdvajati više novca, da ćemo nastojati da se povezujemo uprkos brojnim izazovima i što se mnogi namršte kada čuju da namenska industrije Srbije sarađuje sa namenskom industrijom Srpske”, naveo je Vulin.\n“Mi već duže na temeljima sporazuma o Specijalnim paralelnim vezama Srbije i Republike Srpske gradimo našu saradnju u sferi odbrambene industrije”, rekla je Tovilovićeva.\nNa Međunarodnom sajmu naoružanja i vojne opreme “Partner 2019”, koji je danas otvoren na Beogradskom sajmu, predstavlja se i 13 privrednih društava iz oblasti namjenske industrije Republike Srpske.\nNjihov nastup na devetom sajmu “Partner” organizovalo je Ministarstvo privrede i preduzetništva Republike Srpske, uz podršku Ministarstva odbrane Srbije.\nNa štandu Republike Srpske su “Orao” iz Bijeljine, “Kosmos”, “Matra” i “Sinelt” iz Banjaluke, “FMSN” sa Pala, “Zrak-optoelektronika” i “BES” iz Teslića, te “Nova tvornica prečistača” iz Rogatice.\nTu su i “Novi Jelšingrad” i “Jelšingrad livar livnica čelika” iz Banjaluke, “Invest gradnja” sa Sokoca, “Svislajon industrija alata” iz Trebinja i programi bivšeg holdinga “Rudi Čajavec”.\nNa Sajmu, koji se završava 28. juna, predstavilo se 128 izlagača – 96 iz Srbije i 32 iz inostranstva.\nZemlje učesnice su Francuska, Austrija, Švajcarska, Finska, Švedska, NJemačka, Italija, SAD, Danska, Velika Britanija, Republika Srpska, Federacija BiH, Slovenija, Hrvatska, Češka, Bjelorusija, Slovačka i Srbija, kao i brojne strane delegacije. Srna\nTagovi: aleksandar vulinindustrijarazvojsrbijavjekoslav petričević\nKomentari na članak: Petričević: Za partnerski odnos u novoj eri razvoja\nLipac pored Doboja\n26.06.2019 u 8:04\nTi da budes ministar privrede. Je li moguce da jedan obican konobar sa “Dzungla” bazena u Doboju bude ministar privrede!!! Isti je prokockao stanove od bivše žene, a sada se igra našim životima. Kada sumiram i pogledam oko sebe ovaj pohlepan narod , pa i ne zaslužujete bolje, nažalost :(\n26.06.2019 u 8:16\nMa jest moguce. Kad je kod nas biti neciji vozac najbitnija referenca…. kad nemas znanje, mislis da se i kroz vrijeme putuje autoputem 9.januar. ili ovim kineskim do prijedora\nnovo dno je dosegnuto\n26.06.2019 u 13:16\nahahaha konobar sa bazena jel to ona rupa gdje pustaju narodnjake i sa onim kicastim seljoberskim stojecim sankicem u bazenu?


Ova opština je rešila da svim poljoprivrednicima da besplatno poljoprivredno osiguranje! - Bolja Zemlja\nOva opština je rešila da svim poljoprivrednicima da besplatno poljoprivredno osiguranje!\nPoljoprivrednici sa teritorije opštine Obrenovac koji imaju registrovano poljoprivredno gazdinstvo od danas mogu da se prijave za besplatno poljoprivredno osiguranje. Prijave za osiguranje vršiće se u Kancelariji za poljoprivredu Gradske opštine Obrenovac.\nOn je naglasio važnost osiguranja poljoprivredne proizvodnje u vremenu klimatskih promena i istakao da je Gradska opština Obrenovac kroz ovaj projekat podržala poljoprivrednike i otvorila prostor za napredniju poljoprivrednu proizvodnju\nPrethodni tekstŠto se pre prijavite, pre ćete dobiti! Počelo podnošenje zahteva za elektrifikaciju polja!\nSledeći tekstKonkurs za podršku mladim poljoprivrednicima: Dobijate do 1,2 miliona uz ove uslove!


NASA i MASK u novoj misiji:Još jedan let na Međunarodnu svemirsku stanicu - PRess Serbia | PR PRess team\nIlon Mask i SpaceX nedavno su ušli u istoriju, kada je njihova svemirska kapsula Crew Dragon astronaute prevezla na Međunarodnu svemirsku stanicu.\nSvemirska kompanija i aeronautička agencija već se pripremaju za drugi takav let – prvobitno je planiran za 23. oktobar, ali je taj datum pomeren za 30. novembar. Raketa Falcon 9 poneće kapsulu Crew Dragon u kojoj će biti četiri astronauta ka svemirskoj stanici na koju bi trebalo da slete 1. decembra oko 05:00.\nPrije nego što su poleteli SpaceX letelicom, Amerikanci su godinama plaćali za letove u ruskom Sojuzu, raketi kojom su svi astronauti leteli na Međunarodnu svemirsku stanicu. Upravo u činjenici što danas NASA za transport svojih astronauta ne mora da koristi ruske letelice, i jeste najveća vrednost SpaceX kompanije.\nNASA ima ugovor i sa Boingom, čiju kapsulu Starliner takođe nameravaju da koriste, kako prenosi CBS News.\nRuski Sojuz, inače, 14. novembra sleće na MSS i dovozi novu grupu astronauta, a istom letelicom se, nedelju dana kasnije, na Zemlju vraćaju astronauti koji su do tada bili na Međunarodnoj svemirskoj stanici.\nTagoviMask Međunarodna svemirska stanica misija nasa


Tanjug 26. januara 2020. 21:36\nBERLIN – U berlinskom Memorijalu Holokausta večeras je upaljeno 75 sveća povodom sutrašnjeg obeležavanja Međunarodnog dana sećanja na žrtve holokausta i 75. godišnjice oslobađanja iz nacističkog koncetracionog logora Aušvic-Birkenau.\nCeremoniju paljenja sveća organizovala Evropska asocijacija memorijala ubijenih Jevreja i Memorijal Holokausta, javlja agencija Tas.\n„Bilo kojeg dana, ali pre svega na Dan sećanja na Holokaust, moramo pokazati naše lice, moramo zajedno ustati kako često ponavljanje reči više nikada ne bi bile prazne fraze“, izjavila je Lea Roš, čelnica asocijacija.\nPovodom godišnjice je služena misa i u berlinskoj katedrali, a sutra će u nemačkoj prestonici biti organizaovan niz prigodnih svečanosti.\nU berlinskoj operi će biti održan komemorativni koncert, a tom događaju će prisustvovati nemačka kancelarka Angela Merkel i poljski premijer Mateuš Moravijecki.\nNemački Bindestag organizovaće u sredu ceremoniju povodom godišnjice.


Odbornici leskovačke Skupštine usvojili rebalans budžeta, opoziciju brine realizacija\n18:47, 18. 11. 2021.\nPlanirani budžet Leskovca za 2021. godinu bio je 4,55 milijardi dinara, ali zbog procene da će do kraja godine biti uvećan za 118,1, odbornici su usvojili odluku o rebalansu. U gradsku kasu najviše novca trebalo bi da stigne od poreza na zarade, a ono što brine odbornike grupe ”Za Leskovac zajedno” jeste to što je u mnogim kolonama izveštaja ostvareno ispod 10% od planiranog, kao i najniža primanja koja su u Srbiji, kako kažu, i dalje u Leskovcu i Jablaničkom okrugu.\nDrugi rebalans niškog budžeta za vlast je usklađivanje, za opoziciju uvećanje\n13:50, 16. 11. 2021.\nTekući budžet se, kako su rekli iz Uprave za finansije, umanjuje za 19 miliona, ali se suštinski uvećava za oko 50 miliona dinara u odnosu na projektovani budžet s početka godine. Opozicija je kritikovala uvećanje, ali i nedostatak javne rasprave, dok je gradonačelnica Dragana Sotirovski insistirala da se radi o umanjenju.\nVećnici usvojili predlog rebalansa leskovačkog budžeta, prihodi veći za više od 118 miliona dinara\n15:18, 10. 11. 2021.\nZbog procene da će do kraja godine leskovački budžet biti uvećan za 118,1 milion dinara od planiranog, koji je iznosio 4,55 milijarde dinara, gradski većnici Leskovca usvojili su predlog rebalansa budžeta, koji će se na dnevnom redu Skupštine naći 18. novembra. U gradsku kasu, prema najavama, najviše novca trebalo bi da stigne od poreza na zarade, dok je porez na prihod od samostalne delatnosti uvećan za 50 miliona dinara.\nZbog bolje naplate javnih prihoda, višak od oko 100 miliona dinara Grad Prokuplje će, najavljuje gradonačelnik, do kraja godine potrošiti na infrastrukturne radove. Ukoliko odbornici u utorak 26. oktobra na zakazanoj Skupštini Prokuplja usvoje najnoviji, drugi po redu rebalans budžeta u kome se povećavaju prihodi i rashodi za taj iznos, do kraja godine biće asfaltirano 5 ulica.\nZbog kupovine novih vozila na lizing JKP Vodovod i Komunalac , kao i zbog potrebe da se za održavanje puteva i za naknadu štete od tužbi građana doda još 18 miliona dinara, odbornici vlasotinačke Skupštine usvojili su izmene budžeta koji je za 2021. godinu iznosio oko 912 miliona dinara. Ipak, rebalansom budžeta on nije uvećavan, već je novac od nekih neorganizovanih događaja samo preusmeren. Odbornici su odlučivali i o direktorima 4 javna preduezeća.\nOpština Žitorađa usvojila drugi rebalans od početka godine, budžet uvećan za oko 22 miliona dinara\n16:16, 1. 9. 2021.\nZbog procene da će imati za oko 22 miliona dinara veće prihode od planiranih, Opština Žitorađa je usvojila drugu odluku o rebalansu budžeta od početka godine koji je sa oko 438 miliona uvećan na 460 milion dinara. Nadležni u lokalnoj samoupravi očekuju veće prihode od poreza na zarade i na imovinu i od davanja u zakup nepokretnosti u vlasništvu opštine, ali i očekuju i veće rashoda u školama i predškolskoj ustanovi i najavljuju veća ulaganja u infrastrukturu.\nUsvojen rebalans budžeta Grada Niša\nOdluku o izmeni budžeta Grada Niša za 2021. godinu, što je prvi rebalans u ovoj godini, usvojili su jednoglasno niški odbornici na današnjem zasedanju Skupštine.\nRebalans niškog budžeta najavljen za avgust\n08:50, 23. 7. 2021.\nIako je prvobitna najava bila da će se budžet Grada Niša prekomponovati do kraja juna, to se nije desilo. Nakon konstatacije predsednika Aleksandra Vučića da je niška kasa na zdravim nogama, gradonačelnica Dragana Sotirovski kaže da će rebalansa svakako biti, ali u avgustu.\n17:50, 30. 6. 2021.\nSa negativom računicom i deficitom od prekom 139 miliona dinara Prokuplje je završilo budžetsku 2020. godinu, ali i pored toga, svi prisutni odbornicu na današnjoj 13. sednici Skupštine bez diskusije su jednoglasno usvojili završni račun za prethodnu godinu. Nadležni u gradu ističu da je izvršenje na strani prihoda 86,4% , a da su glavne stavke koje opterećuju budžet i doprinose negativnom računu na kraju godine plate zaposlenih, kapitalni projekti i subvencije JKP Hammeum-u.


Vesti online / Vesti / Ex YU / Bivši ministar uhapšen zbog zloupotrebe donacija\nBivši ministar u vladi Federacije BiH Desnica Radivojević uhapšen je danas u Sarajevu u okviru istrage o preprodaji tehničkih sredstava, koja su donirana kao pomoć stradalima u poplavama 2014. godine, saopštilo je tužilaštvo Sarajevske županije.\nPortparol tužilaštva Azra Bavčić rekla je da je policija privela Radivojevića, koji je u entitetskoj vladi obavljao dužnost zamenika premijera i ministra prostornog uređenja i okoliša, na zahtev tužilaštva.\nKako objašnjava Hina, policija je u nedelju širom BiH privela osam osoba u okviru akcije, čiji je kodni naziv "Farmer", a koje se sumnjiče da su umešane u nezakonitu preprodaju poljoprivredne opreme i mehanizacije, vredne oko 500.000 evra.\nKako dodaje, reč je o donaciji Kine, koja je u BiH poslata kako bi se poljoprivrednicima pomoglo u suočavanju s posledicama velikih poplava.\nHina navodi da su uhapšeni bili povezani s vladom Federacije BiH i da su prodavali korisnicima kinesku donaciju, direktno ili uz posrednike, umesto da podele opremu.\nMeđu uhapšenima je i Ivica Mladina, koji je 2014. godine bio savetnik tadašnjeg federalnog premijera Nermina Nikšića (SDP BiH).\nZa Mladinu i još dvojicu osumnjičenih tužilaštvo je zatražilo određivanje jednomesečnog pritvora, dok su ostali uhapšeni pušteni da se brane sa slobode.


Uspeh, šta je to? - Marija Ždero\nMožda se i vama čini da je uspeh jedna od vodećih tema današnjice…. Kako postati uspešan, kako opstati u svetu uspešnih….? Kako se nositi sa uspehom, koje su dobre i loše strane uspeha…..?\nI pre nego što krenemo sa ovladavanjem veština koje su korisne za gore pomenute aspekte uspeha i uspešnosti, korisno je da svako za sebe razmisli šta smatra uspehom.\nUspeh se danas najčešće vezuje za novac, odnosno uspešnost se meri po količini novca koji zarađujemo i stvarima koje posedujemo.\nŠta pomislimo kada za nekoga kažemo da je uspešan? To je neko ko ima uspešnu karijeru, a uspešna karijera znači i novac? Svakako, uspeh je i novac, ali da li je samo to? Da li je uspeh biti srećan, ili novac podrazumeva i sreću. Možda i vi poznajete nekoga ko ima novac i nije srećan…. Da li je onda taj neko uspešan? Da li uspeh I novac uvek idu zajedno? Da li uspeh podrazumeva novac i sreću?\nDa li ste nekada pomislili na uspešnog učitelja, nastavnika, profesora, koji radi posao koji zaista voli, iz ljubavi i nepresušnog entuzijazma daje sve od sebe u svom poslu, svojim radom doprinosi jednom opštem dobru, uvažen je od strane kolega, učenika, roditelja ….. ?\nKoja je vaša lična mera uspeha, da li je to više novca, bolja pozicija na poslu, bolji auto, veća kuća, izbalansiran život, skladni odnosi, posao koji volite, život kroz koji ostvarujete sebe i svoju svrhu….?\nKada radimo na svom uspehu, korisno je da prvo jasno za sebe postavimo cilj, odnosno meru kojom ćemo meriti svoj uspeh. Da li sam zadovoljan -na onim što ostvarujem, šta želim, zašto, da li je to u skladu sa mojim merilima, mojim vrednostima, da li mi je potrebno da dobijem potvrdu od drugih o svom uspehu, od koga i zašto?\nPosvetite vreme da odredite svoju meru uspeha. Samo uspeh po svojoj meri je izvor sreće.\nNovije Priča roditelja\nStarije Naši učitelji


Požarevac: Intervencije na toplifikacionom sistemu 11.01.2018. • Poportal\nPožarevac: Intervencije na toplifikacionom sistemu 11.01.2018.\nFoto: Ivica Marković\nZbog povremenih žalbi korisnika grejanja, zbog izuzetno loših vremenskih uslova, u roku od 24 sata, iskorigovaćemo temeperaturu vode koja ide prema grejnim telima naviše za 3 do 5 stepeni, što će povećati temperature u prostorijama za 2 do 3 stepena.\nU toku dana izvršiće se intervencija na primarnom cevovodu Železničkog kraka, u pasažu Palate Morave.\nZbog toga će doći do privremenog prekida u isporuci toplotne energije, danas 11.01.2018.,, u periodu od od 10 do 16 časova, svih kupaca koji su priključeni na primarni cevovod koji ide ulicom Radomira .Milenića Rusa i Braničevskom, zaključno sa vrtićem “Neven” (Kombanka, Lamela, zgrade u Svetosavskoj, zgrade u Braničevskoj i Braničevskom skveru, Grgura Vujovića, zgrade u Deligradskoj, i sve individualne kuće u zonama pored navedenih zgrada).\n23/11/2018 23/11/2018 P.Radovanović


Sedmična konferencija za štampu - 5. oktobar 2011. | Tribunal pénal international pour l’ex-Yougoslavie\nSedmična konferencija za štampu - 5. oktobar 2011.\nU prošlu sredu, 28. septembra, predsednik Robinson je doneo odluku da ne odobri prevremeno puštanje Shefqeta Kabashija na slobodu zbog toga što je ozbiljnost krivičnog dela nepoštovanja suda koje je Kabashi počinio takva da ne dozvoljava prihvatanje njegovog zahteva. Donoseći tu odluku predsednik je istakao zaključak Pretresnog veća da je Kabashi svojim delima lišio Pretresno veće u predmetu Haradinaj i drugi ‘dokaza bitnih za efikasno utvrđivanje istine u presuđivanju tog predmeta’. Predsednik je zaključio da su ta dela predstavljala pretnju efikasnom funkcionisanju Međunarodnog suda. Kabashi je 16. septembra osuđen na dva meseca zatvora zbog zbog što je uporno odbijao da odgovori ili nije odgovarao na pitanja, u dva navrata, dok je u junu i u novembru 2007. godine svedočio u predmetu Ramush Haradinaj i drugi.\nU prošli četvrtak, 29. septembra, Pretresno veće je odbacilo zahtev Vojislava Šešelja za obustavljanje postupka u predmetu koji se vodi protiv njega, zaključivši da Šešelj nije dokazao da je bilo narušeno njegovo pravo na suđenje u razumnom roku. U svojoj odluci Veće se pozvalo na svoju raniju odluku od 10. februara 2010, u kojoj je utvrdilo da prema međunarodnoj i evropskoj sudskoj praksi “ne postoji unapred određeni rok nakon kojeg bi se postupak smatrao nepravičnim zbog nepotrebnog odlaganja”. Veće je takođe utvrdilo da optuženi nije predočio konkretne dokaze o zloupotrebi postupka, osim činjenice da je njegovo suđenje još uvek u toku. Prema veću, Šešeljevo poređenje dužine trajanja pritvora sa drugim optuženima u drugim nacionalnim i međunarodnim jurisdikcijama nije relevantno. Veće je takođe napomenulo da su neka suđenja, među kojima i neka na MKSR, daleko prevazišla trajanje suđenja optuženom. Veće je na kraju napomenulo da od donošenja odluke od 10. februara 2010. godine postupak nijednom nije bio odgođen ili privremeno prekinut, a Šešelj nije zahtevao da bude privremeno pušten na slobodu.\nPočetak suđenja Jeleni Rašić, članici tima odbrane Milana Lukića, koja se tereti po pet tačaka za nepoštovanje suda, zakazan je za ponedeljak, 9. januar 2012. godine. U optužnici protiv Rašićeve navodi se da je u oktobru 2008. godine ona svesno i hotimično ometala sprovođenje pravde tako što je od Zuhdije Tabakovića dobila potpisanu lažnu izjavu. Dalje se navodi se da je Rašićeva Tabakoviću pokazala dve dodatne prethodno pripremljene izjave i zatražila od njega da pronađe još dva čoveka koji će potpisati lažne izjave i svedočiti na suđenju Milanu Lukiću, što će im biti plaćeno 1.000 evra. Optužnica protiv Rašićeve podneta je na poverljivoj osnovi 9. jula 2010. godine, a obelodanjena je 22. septembra 2010. godine. Jelena Rašić je prebačena u sedište Međunarodnog suda 20. septembra 2010, a tokom prvog stupanja pred sud 22. septembra 2010. izjasnila se da nije kriva ni po jednoj od pet tačaka za nepoštovanje suda. Rašićevoj je 12. novembra 2010. odobreno privremeno puštanje na slobodu do početka suđenja.\nNa suđenju Radovanu Karadžiću Veće trenutno saslušava svedočenje svedoka Asima Egrlića, bivšeg predsednika izvršnog odbora SDA u Opštini Ključ. Suđenje će biti prekinuto u četvrtak, 6. oktobra, a biće nastavljeno u utorak, 18. oktobra, u 9:00 časova u sudnici I. Na suđenju Jovici Stanišiću i Franku Simatoviću Veće trenutno saslušava svedočenje svedoka odbrane Radenka Novakovića, bivšeg pripadnika Službe državne bezbednosti Srbije. Ovo suđenje se nastavlja ove i sledeće sedmice prema planu.\nStatusna konferencija u žalbenom postupku u predmetu Vujadin Popović i drugi koja je bila zakazana za juče odgođena je do srede, 19. oktobra, u 10:00 časova u sudnici koja će biti naknadno određena.\nStatusna konferencija u postupku protiv Ratka Mladića zakazana je za četvrtak, 6. oktobar, u 14:30 časova u sudnici III.\nSuđenje u predmetu Mićo Stanišić i Stojan Župljanin trenutno je privremeno prekinuto i biće nastavljeno u petak, 7. oktobra, u 9:00 časova u sudnici III.\nNa kraju, podsećam da je suđenje u predmetu Haradinaj i drugi privremeno prekinuto i biće nastavljeno u sredu, 26. oktobra, u 9:00 časova u sudnici I.\nZaključiću informacijama o aktivnostima Outreach programa Međunarodnog suda.\nMeđunarodni sud je danas poželeo dobrodošlicu grupi od šest sudija i pet tužilaca s Kosova koji su u dvodnevnoj studijskoj poseti u sklopu kontinuiranih napora Međunarodnog suda da ojača saradnju i razmenu znanja među predstavnicima pravosudnih organa u bivšoj Jugoslaviji. Sudije koje su u poseti održaće sastanke sa svojim kolegama, sudijama Međunarodnog suda, i razgovarati o raznim temama, uključujući zaštitu svedoka, sastavljanje presuda, izazove u presuđivanju u predmetima u vezi s ratnim zločinima, proceduralne metode za ubrzavanje postupka i pristup dokazima i pravnim materijalima MKSJ. Tužioci će se sastati s predstavnicima tužilaštva. Ova poseta je organizovana u sklopu projekta Pravda i ratni zločini, koji finansira Evropska unija, a sprovodi MKSJ u parterstvu s Kancelarijom za demokratske institucije i ljudska prava (ODIHR) Organizacije za evropsku bezbednost i saradnju (OEBS).\nJedan novinar je postavio pitanje da li bi Međunarodni sud mogao da da komentar na izveštaje u srpskim medijima da će spoljni lekari posetiti neke optužene u Pritvorskoj jedinici Ujedinjenih nacija.\nPetrov je potvrdio da je Sekretarijat obavešten da je pet pritvorenika zatražilo saradnju vlasti Srbije u vezi s njihovom željom da ih u Pritvorskoj jedinici pregledaju lekari koje oni izaberu. Petrov je objasnio da, iako zdravstvena nega svih pritvorenika MKSJ spada u nadležnost lekara Pritvorske jedinice prema Pravilniku o pritvoru Međunarodnog suda, svaki pritvorenik ima pravo da ga pregleda lekar kojeg on izabere. U tom kontekstu, teoretski bi moglo doći do posete lekara iz Srbije. Petrov je izjavio da do danas Sekretarijat nije primio nikakav zahtev od ovih pritvorenika iako se iz razgovora sa srpskim zvaničnicima saznalo da je zahtev ovakve prirode dostavljen srpskim vlastima. Da bi se takva poseta organizovala, pritvorenici treba da podnesu individualne zahteve zapovedniku Pritvorske jedinice, pa će ih on razmotriti. Petrov je takođe objasnio da, iako spoljni lekar može posetiti pritvorenika, pregledati ga i dobiti pristup njegovom zdravstvenom kartonu i diskutovati o zdravstvenom stanju pritvorenika sa lekarem Pritvorske jedinice, on neće moći da izvrši invazivni pregled ni da prepiše medicinski tretman. Ovo je zbog toga što je, prema Pravilniku o pritvoru, lekar Pritvorske jedinice jedini odgovoran za zdravlje pritvorenika.


Gašparikova: Socijalni karton i Jedinstvena baza o nasilju u porodici projekti koji služe kao primjer u regionu\nDatum objave 15.05.2019 14:23 | Autor mrss | Izvor: Ministarstvo rada i socijalnog staranja\nNovoimenovana stalna predstavnica UNDP-a Daniela Gašparikova boravila je danas 15. maja 2019. godine u posjeti Ministarstvu rada i socijalnog staranja, tokom koje se sastala sa ministrom rada i socijalnog staranja Kemalom Purišićem.\nMinistar Purišić je poželio uspješno obavljanje misije Gašparikovoj, dodajući da je uvjeren da će dobra saradnja biti nastavljena, posebno na planu pružanja usluga socijalne zaštite u Crnoj Gori.\nMinistar je podsjetio da se kroz integrisani program Ujedinjenih nacija za Crnu Goru 2017-2021 realizuju projekati: „Razvoj kapaciteta za pružanje usluga socijalne zaštite u Crnoj Gori“ i „ Nastavak reforme sistema socijane zaštite“.\nKako je istakao kroz prvi projekat su stvarani prostorni i drugi kapaciteti u oblasti socijalne i dječje zaštite, dok su kroz reformu sistema socijalne zaštite podržane usluge: „Nacionalna SOS telefonska linija za žrtve nasilja u porodici“, „Porodični saradnik“, „Pomoć u kući“, dnevni boravci za stare.\n„Ove godine planiramo da zajednički nastavimo realizaciju još većeg broja projekata iz obije komponente“, dodao je Purišić.\n„Naš je cilj da pružimo podršku Ministarstvu kako bi se aktivnosti dovele do onog nivoa koji će ispuniti kriterijume za pristupanje EU“, kazala je Gašparikova.\nSagovornici su ocijenjenili da Ministarstvo rada i socijalnog staranja i UNDP uspješno implementiraju kapitalni projekat Socijalni karton - Informacioni sistem socijalnog staranja (ISSS), čiji je krajnji cilj strukturna reforma sistema socijalne i dječije zaštite radi dobrobiti siromašnih i socijalno ugroženih.\nKako je istaknuto, radi se o projektu koji može da se preporuči državama u regionu po svojoj funkcinalnosti i optimalnosti, a za koji je država do sada izdvojila oko 3 miliona eura.\n„Zahvaljujući Socijalnom kartonu resorno Ministarstvo i Vlada raspolažu sa velikim brojem podataka i biće interesantno vidjeti kako možemo dalje unapređivati podatke i razmotriti kako se isti mogu koristiti za razvoj strategija i programa, kao i za identifikovanje oblasti za povećanje efikasnosti rada sistema socijalnog staranja“, kazala je Gašparikova.


Home / Lokalna samouprava / Grad izdvojio iz budžeta više od 60 miliona dinara za mere populacione politike\nGrad izdvojio iz budžeta više od 60 miliona dinara za mere populacione politike\nObjavio PV , 26.04.2018.\nŠef Odseka za poslove brige o deci u Gradskoj upravi u Pirotu Nadica Adamović kazala je Pirotskim vestima da je Grad Pirot primer dobre prakse za mnoge gradove u zemlji kada je reč o broju mera koje se tiču populacione politike, ali i kada je reč o sprovođenju strateškog dokumenta Lokalnog plana akcije za decu, koji se u Pirotu realizuje još od 2006. godine. Grad Pirot je jedan od prvih gradova u Srbiji koji je uz pomoć UNICEF-a uspešno realizovao ogroman broj programa i projekata u okviru Lokalnog plana akcije za decu.\n-Lokalni plan akcije za decu Grad Pirot je izradio i usvojio još 2005. godine uz pomoć UNICEF-a. Grad Pirot je među prvima u Srbiji doneo jedan značajan strateški dokument kao što je LPA i do danas Pirot predstavlja primer dobre prakse za sve ostale gradove u Srbiji kada je reč o sprovođenju strateškog dokumenta poput LPA. Veoma je važno što je formirana posebna budžetska linija još 2006. godine koja je svih ovih godina bila u usponu pa tako u 2018. godini na ovoj poziciji imamo negde oko 8.5 miliona dinara. Ono što se sprovodi vezano za LPA jesu javni konkursi za finansiranje projekata za realizaciju LPA – 2.5 miliona godišnje se izdvaja za ovu meru. Zatim, parovima koji imaju problema sa zasnivanjem potomstva omogućujemo finansiranje vantelesne oplodnje. To je veoma važna populaciona mera, takođe, daje se novčana pomoć deci bez roditeljskog staranja pod starateljstvom, deci koja polaze u prvi razred a koja su korisnici dečjeg dodatka daje se jednokratna novčana pomoć a deci starosti do 18 godina omogućuje se novčana pomoć za lečenje za intervencije koje nisu obuhvaćene obaveznim zdravstvenim osiguranjem preko Republičkog Fonda za zdravstveno osiguranje-kaže za Pirotske vesti Adamovićeva.\nPored navedenih mera, po njenim rečima, Grad Pirot ima i druge, populacione ali i socijalne mere.\n-Roditeljski dodatak za prvo dete u porodici, zatim novčana pomoć za treće dete u porodici, novčana pomoć samohranim roditeljima, besplatna užina i udžbenici za decu osnovnoškolskog uzrasta za treće dete u porodici i korisnike Centra za socijalni rad, regresiranje svih troškova boravka dece u Predškolskoj ustanovi i to određene kategorije dece – trećeg deteta u porodici, dece sa smetnjama u razvoju, deteta bez roditeljskog staranja i dece korisnika Centra za socijalni rad. Imamo i novu meru, novo pravo, koje je takođe populaciona mera. To je novčana pomoć za prvorođeno dete čiji roditelji žive na selu. Dakle, ovo ostvaruju roditelji koji imaju prebivalište na selu na teritoriji Pirota u jednokratnom iznosu od 40.000 dinara. Uslov je da jedan od roditelja ima najmanje godinu dana prebivališta na selu pre rođenja deteta. Ukupna sredstva koja se izdvajaju iz budžeta za realizaciju svih navedenih prava su oko 60 miliona dinara. Tu spadaju i sportske i studentske stipendije, besplatan prevoz dece iz osnovnih i srednjih škola. U svakom slučaju, petnaestak različitih mera se realizuje već duži niz godina, isplate su redovne, a značajno je da pribavljanje dokumentacije mi vršimo sada po službenoj dužnosti čime je proces ostvarivanja prava za krajnje korisnike značajno pojednostavljen i brži. Takođe, postoje i mere koje imaju za cilj pomoć nezaposlenim majkama-zaključuje Adamovićeva.\nBrojni noviteti i veća davanja i na repubičkom nivou od 1. jula\n-Treba pomenuti da od 1. jula, po najavama, kreće primena novog Zakona o finansijskoj podršci porodicama sa decom. Prava sa nivoa republike su dečji dodatak, roditeljski dodatak, naknada zarada za vreme porodiljskog odsustva, regresiranje troškova boravka dece bez roditeljskog staranja, dece sa smetnjama u razvoju i druga-kaže Adamovićeva.\nPovezanograd pirotistaknutolokalni plan akcije za decunadica adamović\n← Previous Story Kej postaje prava galerija na otvorenom – pirotski slikari ulepšaće popularno šetalište\nNext Story → Vasić: Grad Pirot za sport izdvojio preko milion evra\nRekonstruišu se Vidovdanska i Sremska ulica\nGrad podelio novčane nagrade najuspešnijim školarcima iz svih škola


SAD opredelile dodatna 22 miliona dolara pomoći za reforme u Srbiji – Dnevni Magazin\nSAD opredelile dodatna…\nAmerički ambasador Entoni Godfri prisustvovao je potpisivanju amandmana postojećih bilateralnih sporazuma o partnerstvu, koje su potpisale ministarka za evropske integracije Jadranka Joksimović i vršilac funkcije direktora misije USAID-a u Srbiji Šenli Pinčoti.\nSAD su opredelile dodatna 22 miliona dolara kako bi USAID, agencija američke vlade zadužena za pružanje razvojne pomoći, sarađivao sa Vladom Srbije na brojnim reformama.\nOne obuhvataju pomoć privredi Srbije da bude konkurentnija, unapređenje efikasnosti uprave u pružanju usluga građanima, unapređenje medijskog okruženja kako bi građani imali pristup tačnim informacijama.\nReč je i o pomoći civilnom društvu da igra ključnu ulogu u unapređenju života građana, unapređenje energetske bezbednosti kako bi domaćinstva imala manje račune za ogrev kao i podršku borbi Srbije protiv kovida-19 jačanjem zdravstvenog sistema i očuvanjem zdravlja građana Srbije.\nAktivna podrška Vašingtona dvadeset godina\nMinistarka za evropske integracije Jadranka Joksimović izjavila je da su se odnosi između Srbije i SAD na dugom putu razvoja ipak pokazali kao iskreno partnerski i da već dvadeset godina rezultiraju aktivnom podrškom Vašingtona našem demokratskom, institucionalnom i ekonomskom održivom razvoju, pre svega realizacijom svih reformi neophodnih za proces evropske integracije.\n“Svi projekti sprovođeni uz podršku SAD uvek su bili u skladu sa ciljevima strukturnih reformi koje sprovodi Vlada Srbije i ta pomoć, kako stručna tako i finansijska, ima za nas nemerljivu važnost”, naglasila je Joksimovićeva.\nAmbasador Godfri je govorio o širini i dubini razvojnog partnerstva između Srbije i SAD koje postoji već dve decenije.\n“Od 2001. godine, mnogo smo postigli zajedno na polju unapređenja ekonomskog razvoja, što je direktno uticalo na dobrobit građana Srbije. U saradnji sa Vladom Srbije, mi smo razmatrali ideje, pravili planove i sprovodili reforme koje su važne za demokratski i ekonomski razvoj Srbije. Ovo partnerstvo je snažno, i mogu da obećam da će se nastaviti”, naglasio je Godfri.\nStrategija rada USAID-a u Srbiji\nVršilac funkcije direktora misije USAID-a u Srbiji Šenli Pinčoti predstavila je novu petogodišnju Strategiju rada USAID-a, kojom se planira pomoć Srbiji da napreduje u evropskim integracijama.\n“Kombinacijom podrške javnosti da više sarađuje sa institucijama i podrške institucionalnim reformama, USAID će nastojati da stvori pozitivnu promenu koje će dalje podstaći unapređenje transparentnosti i učinka državne uprave”, rekla je Šenli Pinčoti.\nNavela je da će to pomoći Srbiji da napreduje na putu evropskih integracija. Dodala je da će USAID pomoći Srbiji da se bori sa problemom odliva mozgova tako što će pomagati ubrzani razvoj malih i srednjih preduzeća kako bi bili glavni motori razvoja privrede Srbije, kao i da će pomagati ranjivim grupama kako bi one poboljšale svoje ekonomske mogućnosti.\nOd 2001. godine, SAD su obezbedile više od 1,1 milijarde bespovratne pomoći Srbiji, od čega je preko 840 miliona uloženo preko USAID-a, za aktivnosti usmerene na sprovođenju reformi, u saradnji sa državnim institucijama, privatnim firmama i civilnim društvom.


Stranka demokratske akcije upozorava vlasti entiteta RS da budu svjesne […]\nObjavljeno: 08.04.2019. u 09:46\nStranka demokratske akcije upozorava vlasti entiteta RS da budu svjesne posljedica svojih najava o formiranju rezervnog sastava entitetske policije i poziva ih da obustave taj proces.\nUvođenje rezervnog sastava narušit će dosadašnji balans u broju policijskih službenika i negativno utjecati na opću sigurnosnu sliku u Bosni i Hercegovini, posebno jer te najave dolaze u trenutku kada Milorad Dodik ponovo iscrtava neke nove karte tzv. „velike Srbije“, nauštrb BiH i Crne Gore.\nDodik i vlasti u RS-u bi morali biti svjesni da su oni koji su 90-ih godina prošlog stoljeća u ime srpskog naroda crtali karte i uvodili rezervne sastave završili u ćelijama Haškog tribunala, te da je pokušaj stvaranja „velike Srbije“ donio patnje i gubitke svim narodima u regiji, a naročito Srbima.\nTakođer moraju biti svjesni da će, ukoliko vlasti entiteta RS budu insistirale na uvođenju rezervnog sastava policije, to izazvati odlučan i konkretan odgovor u Federaciji BiH i njenim kantonima, u vidu uvođenja rezervnog sastava i opremanja policije u FBiH. Pri tome moraju uzeti u obzir da Federacija raspolaže sa puno većim finansijskim i drugim kapacitetima kada je u pitanju moguća nabavka dodatne opreme i angažovanja ljudstva za policijske snage.\nZato je najbolje je da se uopće ne kreće u takav proces. Pozivamo vlasti RS da ne poduzimaju nikakve poteze u tom smjeru, jer izazivanje bilo kakve nestabilnosti nije u interesu nijednog naroda i građana u BiH, ali i regiji.


NutriCoV - O nama\nProjekat sprovodi tim istraživača sa Instituta za molekularnu genetiku i genetičko inženjerstvo Univerziteta u Beogradu i Instituta za medicinska istraživanja Univerziteta u Beogradu.\nNa Institutu za molekularnu genetiku i genetičko inženjerstvo istražuje farmakogenetiku i personalizovanu medicinu u cilju poboljšanja lečenja dečje leukemije. Deo njegove doktorske disertacije obuhvatio je ispitivanje genetike metaboličkog puta folne kiseline (vitamin B9) i njegovu povezanost sa odgovorom na lek metotreksat koji dobijaju deca obolela od akutne limfoblastne leukemije. Od kada je počela pandemija, zainteresovao se za personalizovani pristup ishrani u borbi protiv COVID-19. Poslednjih nekoliko meseci otkriva prirodu Srbije i šume oko Beograda tražeći pečurke.\nIstražuje biološke mehanizme nastanka hroničnih inflamatornih bolesti creva kod ljudi i kakvu ulogu ima genetika u tom procesu. Takođe se bavi ispitivanjem kako zapis u našim genima diktira odgovor na lek ili hranu koju unosimo i kako se ovo znanje može iskoristiti u individualizaciji lečenja i prevenciji bolesti. Svojim znanjem na polju biomedicine, genetike i bioinformatike daje doprinos rešavanju problema trenutne pandemije COVID-19 i sa nestrpljenjem čeka da se slobodno sastane sa gomilom prijatelja i sa njima ode na veliki koncert.\nKristel Klaassen Ljubičić izučava molekularnu osnovu retkih metaboličkih bolesti i personalizovanu terapiju koja bi bila prilagođena svakom pacijentu, a posebno je zanima kojom hranom možemo da „izlečimo“ greške u našoj DNK. Njena doktorska disertacija je za temu imala fenilketonuriju, prvu retku metaboličku bolest koja se uspešno leči specijalnom niskoproteinskom dijetom, što omogućava pacijentima da izbegnu zaostajanje u razvoju. U slobodno vreme stvara čokoladne čarolije u svom Mafinarijumu, a omiljena izreka joj je „kapkejksi su mafini koji su verovali u čuda“.\nDoktorske studije je završila 2019. godine na Biološkom fakultetu u Beogradu istraživajući molekularnu osnovu retkih bolesti poremećaja metabolizma ugljenih hidrata (glikogenoze). Njena trenutna istraživanja se i dalje odnose na tu oblast, ali se pored toga fokusirala i na optimizaciju metoda za detekciju varijanti u genima odgovornim za razvoj preko 10 različitih retkih bolesti, koje su postavile osnovu za molekularnu dijagnostiku ovih oboljenja u zemlji. Takođe, deo svog istraživanja je posvetila razumevanju genetičkih varijanti koje dovode do razvoja gojaznosti u cilju uvođenja nutrigenetičkog testa za poboljšanje kvaliteta života pojedinca i prevenciju oboljenja udruženih sa gojaznošću. Poseduje višegodišnje iskustvo u popularizaciji nauke kroz učešće na projektima „Noć istraživača“ i „Mala škola DNKlogije“. U slobodno vreme uživa u dugim šetnjama sa svojim psom, meditaciji i čitanju knjiga.\nDoktorske akademske studije na Farmaceutskom fakultetu Univerziteta u Beogradu završila je 2018.godine. Fokus njenog istraživačkog interesovanja usmeren je ka personalizovanoj ishrani, oblasti javnog zdravlja i proučavanju uloge ishrane u promociji i održavanju zdravlja, prevenciji bolesti, kao i očuvanju i unapređenju sveobuhvatnog kvaliteta života. U okviru ispitivanja kvaliteta ishrane, nutritivnog statusa i uticaja pojedinih komponenata hrane na zdravstvene indikatore, značajan deo njenog naučnog angažmana odnosi se na razvoj i unapređenje istraživačke infrastrukture u oblasti nutrtivne epidemiologije za teritoriju Centralne i Istočne Evrope. Inspirišu je putovanja i knjige, opušta sport, svira klavir i čembalo i srećnom je čine porodica i prijatelji.\nOsnovne studije završio je na Medicinskom fakultetu u Beogradu, 2015. godine. Zatim je doktorirao na Biološkom fakultetu, Univerziteta u Beogradu, 2019. godine, baveći se uticajem različitih gena na odgovor na lekove koji se koriste u terapiji dečije leukemije. Trenutno je na master studijama iz bioinformatike na Računarskom fakultetu u Beogradu. U daljem radu, interesuje ga poboljšanje lečenja i prevencija bolesti i neželjenih efekata lekova kod ljudi. Smatra da je jedan od zadataka svakog ljudskog bića da smanji ili ukloni patnju drugih živih bića što ga je inspirisalo da odabere svoj životni poziv. U slobodno vreme čita naučnu fantastiku, gleda japanske animirane serije, piše kratke i duge forme proze, igra video igre i prati aktuelnosti u svemirskim istraživanjima.


Automobilski sektor najveća žrtva poremećaja u snabdevanju\nTanjug 25. avgusta 2021. 11:28\nSINGAPUR – Automobilski sektor je najviše stradao od poremećaja u lancima snabdevanja tokom pandemije kovid-19, pokazuju danas objavljeni rezultati istraživanja, koje je širom šest industrija sproveo Ekonomist Intelidžens Junit.\nPored automobilske industrije, istraživanje je obuhvatilo i industriju obuće i odeće, hrane i pića, prerađivačku, IT, tehnološku i elektronsku industriju, te zdravstvo, farmaceutski i biotehnološki sektor. Anketirano je 175 menadžera nabavke tokom februara i marta ove godine, od kojih je više od 70 posto sa sedištem u Aziji, prenosi CNBC.\nOko 51,7 posto ispitanika iz automobilskog sektora reklo je da je uticaj poremećaja u lancima snabdevanja na njihove kompanije bio „vrlo veliki“, što je najviši procenat među anketiranim menadžerima u šest industrija.\nIndustrija obuće i odeće je druga najpogođenija sa 43,3 procenta ispitanika koji su prijavili „vrlo značajne“ poremećaje u proizvodnji, dok je isti odgovor dalo samo 6,7 odsto učenika ankete iz sektora IT, tehnologije i elektronike.\nGlobalno širenje kovida je primoralo prošle godine mnoge zemlje da zatvore granice, preduzeća ili da ograniče izvoz, što je rezultiralo poremećajem u prometu robe širom sveta.\nNajnovije širenje zaraznijeg delta soja virusa ponovo je pojačalo ovaj problem, jer su u velikim azijskim proizvodnim čvorištima, kao što su Kina i Vijetnama, poslednjih sedmica uvedene mere lokdauna u nekim regionima tih zemalja kako bi se suzbio rast slučajeva kovida.\nAutomobilska industrija je naročito pogođena nestašicom poluprovodnika, zbog čega su pojedini proizvođači vozila smanjili proizvodnju u nekim od svojih pogona.\nDo nestašice čipova je doveo skok potražnje za personalnim računarima i drugom potrošačkom elektronikom tokom prošle godine, kada je ogroman broj ljudi širom sveta ostajao kod kuće zbog korona mera ograničenja kretanja.\nPandemija je navela neka preduzeća da preispitaju politiku dobavljačkih lanaca na duže staze, pri čemu je oko trećine ispitanika izjavilo da su izvršili potpuno preoblikovanje tih kompanijskih politika, pokazuje istraživanje.\nJedan od pet anketiranih menadžera nabavki investirao je ili planira da investira u Filipine i Indiju u narednih 12 meseci u okviru svoje strategije snabdevanja.\n„Jeftina cena rada i mlado stanovništvo u obe ove zemlje važni su faktori od uticaja na takav izbor“, navodi se u izveštaju.\nU tom kontekstu se dodaje da filipinska vlada vapi za privlačenjem investicija u proizvodne sektore, uključujući elektronski, automobilski, vazduhoplovni, zdravstveni i IT, dok je Indija, s druge strane, najpoželjnija lokacija mnogih menadžera nabavke u automobilskom sektoru, prenosi CNBC.


eAukcija - Šta je novo kod javne prodaje od septembra? - Vuković i partneri\nŠta je novo kod javne prodaje od septembra?\nIstekom odložene primene Zakona o izvršenju i obezbeđenju („Sl. glasnik RS“, br. 106/2015, 106/2016 – autentično tumačenje, 113/2017 – autentično tumačenje i 54/2019), počev od 1. septembra 2020. godine javno nadmetanje za prodaju nepokretnih i pokretnih stvari u okviru izvršnog postupka odvijaće se u formatu elektronske prodaje, odnosno eAukcije.\nU ovom tekstu izloženi su razlozi za uvođenje ovog vida prodaje, opisan način na koji će ona funkcionisati, i izneta očekivanja u pogledu efikasnosti novog rešenja.\nZašto nam je potrebna eAukcija?\nPolazeći od obrazloženja Predloga Zakona o izmenama i dopunama Zakona o izvršenju i obezbeđenju, osnovni motiv uvođenja elektronskog javnog nadmetanja je sprečavanje zloupotreba prilikom javnih prodaja. Zloupotrebe su opisane kao nedozvoljene radnje fizičkih i pravnih lica kojima se opstruiše redovan tok i ishod prodaje – bilo motivisanjem drugih učesnika da ne podižu cenu na javnom nadmetanju, bilo fiktivnim podizanjem cene i naknadnim odustankom od kupovine.\nSledom ovog razloga, uvođenjem elektronske prodaje nastoje se postići: ravnomerno učešće svih zainteresovanih lica na javnoj prodaji, transparentan i pošten postupak javnog nadmetanja, adekvatno informisanje o svim informacijama koje se tiču prodaje i postizanje prave cene neumanjene za posledice zloupotreba.\nPovrh ovih razloga, ukoliko imamo u vidu da je osnovni cilj izvršnog postupka namirenje potraživanja izvršnog poverioca utvrđeno izvršnom ili verodostojnom ispravom, te da je postizanje adekvatne cene na javnoj prodaji neophodan uslov za ostvarenje tog cilja, model elektronske prodaje doprinosi efikasnosti izvršnog postupka i iz drugih, posrednih razloga.\nNajpre, elektronskom prodajom se postiže veća atraktivnost prodaje i širi krug potencijalnih učesnika na prodaji u izvršnom postupku, imajući u vidu da će sada informacije o održavanju prodaje, sa priloženim fotografijama, video snimcima i informacijama o predmetu prodaje biti dostupne na internet prezentaciji eAukcija, umesto dosadašnjeg objavljivanja zaključka na oglasnoj tabli suda i Komore izvršitelja koje u praksi nije omogućavalo široj javnosti da se upozna sa održavanjem prodaje.\nOčekuje se i da destimulisanost potencijalnih učesnika na prodaji da u prisustvu izvršnog dužnika daju ponude za kupovinu, bilo iz ličnih razloga ili zbog veza sa izvršnim dužnikom (komšije, poznanici) bude redukovana, s obzirom na anonimnost učesnika na elektronskoj prodaji. Na ovaj način proširuje se krug lica koji učestvuju na prodaji kao zainteresovani kupci i povećava konkurencija, što su faktori koji pogoduju postizanju bolje cene.\nTakođe, trajanje prodaje u periodu od 9-13h utire put višim cenama na prodajama, omogućavajući potencijalnim kupcima da preispitaju granice najviše cene koju su spremni da ponude, na mesto dosadašnjeg ročišta za javnu prodaju na kom ne može biti objektivnih uslova za staloženo preispitivanje „poslednje cene“.\nDakle, iako je osnovni razlog za uvođenje elektronske prodaje bio sprečavanje zloupotreba koje su problematične i same po sebi i za posledicu imale manju postignutu cenu, može se reći da novo rešenje ima kapacitet ne samo da prevaziđe ovaj problem, već i da napravi važan iskorak u ostvarivanju osnovnog cilja izvršnog postupka.\nKako će eAukcija izgledati?\nZa učešće na elektronskoj prodaji potrebna je registracija na portalu eAukcija, dostupnom na sajtu https://eaukcija.sud.rs/. Registracija podrazumeva legitimisanje korisnika putem elektronskog sertifikata, upis traženih identifikacionih podataka i uplatu članarine. Članarina iznosi 2.000,00 dinara i važi na godišnjem nivou. Samo praćenje toka prodaje u smislu informacija o predmetu prodaje i trenutno najpovoljnijoj ponudi moguće je vršiti i bez registracije lica na portalu, ali bez mogućnosti uvida u istoriju ponuda i davanja nove.\nElektronska prodaja započinje prijavom za učešće koja se mora izvršiti najkasnije dva dana pred zakazanu prodaju. Uz prijavu za učešće, podnosi se dokaz o uplati jemstva za učešće na prodaji i potencijalno ovlašćuje punomoćnik kupca koji će učestvovati u prodaji.\nNakon isteka roka za prijave, sledi period verifikacije prijavljenih učesnika, koji vrši javni izvršitelj. U toku verifikacije, izvršitelj proverava ispunjenost opštih uslova za održavanje prodaje i dužan je da potvrdi održavanje prodaje najkasnije sat vremena pre održavanja iste.\nSam tok prodaje u celosti je automatizovan i licitiranje se vrši prema unapred utvrđenom licitacionom koraku. Opcija davanje ponude uvećane za licitacioni korak automatski je dostupna svim učesnicima na prodaji, osim licu čija je ponuda u tom trenutku najveća. Svaka ponuda se i pojedinačno verifikuje elektronskim sertifikatom, te se i u tom smislu nastojalo da se zloupotrebe u najvećoj meri onemoguće.\nUčešće na javnoj prodaji preko punomoćnika takođe je omogućeno, s tim da prijavu za učešće u javnoj prodaji mora podneti lično stranka i istovremeno ovlastiti punomoćnika. Može se priložiti već izdato punomoćje, a može se izdati direktno na portalu elektronske prodaje. Punomoćje može biti opšte – za sve prodaje na kojima učestvuje vlastodavac i specijalno – za tačno određenu prodaju (koje može biti dodatno ograničeno najvišom cenom koju punomoćnik sme licitirati na javnoj prodaji).\nElektronska prodaja može se obustaviti, u slučaju nastupanja okolnosti usled kojih se javna prodaja ne može sprovoditi (primera radi: ukoliko je predmet prodaje bilo više stvari, od kojih je jedna dovoljna za namirenje potraživanja i ona bude uspešno prodata). Pored obustave, Pravilnikom o organizaciji i postupku elektronskog javnog nadmetanja („Sl. glasnik RS“ br. 14/2020) je predviđen i prekid javnog nadmetanja usled tehničkih smetnji, a javno nadmetanje moguće je nastaviti uz najavu nastavka prodaje objavljenu na portalu elektronskog javnog nadmetanja 48h pre početka.\nPo izvršenom javnom nadmetanju, javnom izvršitelju dostavlja se izveštaj o elektronskoj prodaji koji sadrži evidenciju svih podataka o održanoj prodaji, a izvršitelj isti dostavlja svim učesnicima kojima se dostavlja i zaključak o prodaji.\nKakva su očekivanja u pogledu efikasnosti eAukcije?\nUvođenje elektronske prodaje predstavlja strukturno i suštinski novo rešenje na mesto dosadašnjeg formata javne prodaje koja se odvijala na ročištu. Prema tome, očekivano je da negativne posledice primene prethodnog modela ubuduće ne susrećemo u praksi, s obzirom da za njihov nastanak neće ni biti mesta (zloupotrebe od strane „profesionalnih kupaca“, nedovoljna vidljivost prodaje i slično).\nShodno tome, opštu efikasnost elektronske prodaje treba preispitati u odnosu na to u kojoj meri je ovo rešenje podobno da ostvari osnovni cilj javne prodaje i izvršnog postupka uopšte. Nadovezujući se na sve navedeno u prvom delu ovog teksta, elektronska prodaja obezbeđuje uslove za postizanje najpovoljnije cene na prodaji u izvršnom postupku i u tom smislu se kvalifikuje kao značajan iskorak u organizaciji izvršnog postupka.\nMeđutim, mogu se naslutiti faktori koji prete da ugroze ostvarenje tog cilja.\nPrvi faktor koji se prilikom sagledavanja organizacije elektronske javne prodaje nameće jeste rasprostranjenost upotrebe i primena interneta od strane državljana Republike Srbije. Konkretno, mora se uzeti u obzir posedovanje računara i pristup internetu, osnovna računarska pismenost, ali i obezbeđen čitač elektronskog sertifikata i motivisanost za učešće na prodaji koja se odvija na netradicionalan način.\nPrema podacima Republičkog zavoda za statistiku za 2019. godinu, preko 80% domaćinstava u našoj zemlji poseduje pristup internetu, a preko 95% pojedinaca sa pristupom redovno koristi internet. Međutim, samo 43,9% ispitanika koristi internet za poručivanje robe i usluga za ličnu upotrebu. Procenat lica koji bi putem interneta kupili nepokretnost ili vrednu pokretnu stvar, iskustveno gledano, može biti samo niži od ovog.\nDakle, bez obzira što se elektronskom prodajom omogućuje svim licima sa pristupom internetu da steknu uvid u najavljene elektronske prodaje i učestvuju na istim, u praksi je ograničen broj lica koji koriste internet u slične svrhe i poseduju odgovarajuća znanja i alate potrebna za učešće na elektronskoj prodaji. U tom smislu, eAukcija je i domaći zadatak za računarsku pismenost učesnika na javnim prodajama, a očekivano je da se na početku primene elektronske prodaje na tržištu pojavi ponuda pružalaca usluga asistencije na eAukciji kako bi se trenutni nesklad uspešno prevazišao.\nDrugi faktor koji se može isprečiti postizanju najpovoljnije cene na javnoj prodaji jeste put kojim se do te cene stiže. Naime, tehničko rešenje, ali i sam Pravilnik onemogućavaju lice koje je dalo trenutno najpovoljniju ponudu da licitira cenu uvećanu za naredni licitacioni korak. Obrazloženje predloga Zakona o izmenama i dopunama Zakona o izvršenju i obezbeđenju ne pruža posebnu pažnju ovoj odredbi, ali se može naslutiti da je njen cilj sprečavanje zloupotreba sa „podizanjem cene“.\nIpak, nije svako podizanje cene istovremeno i zloupotreba. U praksi je podizanje cene često neophodno bilo zbog računovodstvenog zatvaranja duga kupovinom od strane izvršnog poverioca, bilo radi postizanja odgovarajuće cene za sporazumno pronađenog kupca, ali i u okviru različitih dogovora u pogledu načina isplate dugovanja o kom se mogu sporazumeti izvršni poverilac i izvršni dužnik. Sve i da nijedan od ovih razloga nije dovoljno jak da nadjača strah od potencijalnih zloupotreba, postizanje povoljnije cene na javnoj prodaji je u interesu svih učesnika u izvršnom postupku, te je, polazeći od cilja izvršnog postupka, teško odbraniti rešenje kojim se onemogućava da se od postignute cene namiri veći iznos potraživanja unovčenjem nepokretnosti ili pokretnih stvari.\nSvakako je za očekivati da će se i u praksi pojaviti pitanja tehničkog karaktera, ali sveukupno gledano razlozi za elektronsku prodaju nesumnjivo odnose prevagu.\nU pitanju je moderno, tehničko rešenje, koje suštinski menja način prinudne prodaje u izvršnom postupku, čini je dostupnijom i doprinosi njenoj uspešnosti. Ono čemu pretenduje je, sledstveno, u duhu postupka u kom se sprovodi i slobodno se može reći da se radujemo početku primene eAukcije.


Vesti online / Vesti / Ekonomija / Ponuda Putinu: A da bacimo jen i rublju?\nZvanični Tokio spremio je nekoliko ponuda za Moskvu u okviru zajedničkih projekata na Kurilskim ostrvima.\nRuski predsednik Vladimir Putin i premijer Japana Šinzo Abe (Foto: Arhiva)\nPaket predloga, uključujući mere za turizam i ribarstvo, ali i zajednička eletronska valuta biće predstavljeni tokom razgovora Rusije i Japana u subotu u Tokiju.\nKako prenose japanski mediji, nova kripto valuta mogla bi da se koristi umesto ruske rublje i japanskog jena, a očekuje se da će da doprinese razvoje južnog dela Kurilskih ostrva i severnog japanskog područja Hokaido.\nPortparolka ruskog ministarstva spoljnih poslova Marija Zaharova rekla je da Moskva spremna da razmotri preloge Tokija, dodajući da svi oni moraju da budu u skladu sa rukim zakonima.\nProblem sa Kurilskim ostrvima datira od kraja Drugog svetskog rata, kada je Rusija dobila arhipelag u svoju kontrolu Deklaracijom iz Potsdama, ali to Japan nikada nije prihvatio.


Novinari nisu obavezni da pomažu predsedniku (Trampu) u napadima i dezinformisanju američke javnosti o širenju virusa i onome što se preduzima u borbi s njim, navodi grupa uglednih profesora i novinara, zahtevajući da pre svih Foks obustavi kampanju koja ima i – smrtonosne posledice.\nFOKS, OPASNOST PO JAVNO ZDRAVLJE: Pismo upućeno Rupertu i Lahlanu Mrdoku, ocu i sinu, predsedniku i izvršnom direktoru Foks korporacije, inicirao je Tod Gitlin. Ovaj istaknuti javni intelektualac aktivan je u američkom javnom životu od 1968, kada je bio jedan od vođa studentske pobune na Berkli univerzitetu, pa sve do učešća u “Okupiraj Volstrit” pokretu. Autor je uticajnih knjiga o televiziji (“The Whole World is Watching”), koje su definisale razumevanje ideološke uloge medija, posebno njihovog rada u konstrukciji i dekonstrukciji američke levice.\nPREDSEDNIK PRVI DEZINFORMATOR: Ovo pismo inicirao je Džej Rozen sa Njujorškog univerziteta, koji godinama istražuje transformacije novinarstva u doba medijskih platformi. Jedan je od intelektualnih lidera pokreta za javno novinarstvo i aktivnije uloge publike u medijskom svetu, autor domišljate formulacije “ljudi nekada poznati kao publika” i uticajnog bloga Press think.\nFoks Njuz /


Sud u Prištini odredio 30 dana pritvora uhapšenim Srbima - Sputnjik Srbija\n10:21 23 Mart 2019\nSud u Prištini odredio 30 dana pritvora uhapšenim Srbima\n17:25 24.11.2018 (osveženo 18:00 24.11.2018) Preuzmite kraći link\nTrojici Srba koji su u petak uhapšeni u Kosovskoj Mitrovici Osnovni sud u Prištini odredio je do 30 dana sudskog pritvora na zahtev tužilaštva, javlja dopisnik RTS-a.\nOni se terete zbog navodne umešanosti u ubistvo lidera Građanske inicijative SDP Olivera Ivanovića.\nUhapšeni su dali izjavu sudu samo na okolnosti određivanja pritvora, a svoju odbranu povodom krivičnog dela za koje se terete iznosiće pred tužiocem naknadno.\nČetvrti Srbin, koji je takođe uhapšen juče, Saša Ćurčić, treba da bude priveden u sudu u Kosovskoj Mitrovici jer se on ne tereti za ubistvo Ivanovića, već za ometanje policije u obavljanju službene dužnosti.\nTužilac Sulj Hodža rekao je posle današnjeg ročišta da očekuje da uhapšenima bude određen pritvor jer postoji dovoljno dokaza.


TotalCar.rs » „Šumadinac“ vozi prugom\n0 komentara 4326 pregleda\nPosle više od deset godina, iz Kragujevca će ovog leta, preko „Luke Bar“, u svet krenuti novi „fijat 500 l“. Ugovor sa „Železnicom Srbije“, o prevozu delova kao i gotovih automobila trebalo bi da bude potpisan do kraja februara, a najkasnije 8. marta.\nNačelno, „Železnice Srbije“ i „Fijat“ već su postigli dogovor o dinamici prevoza do kraja 2013. U ovoj i narednoj godini biće transportovano ukupno 186.400 automobila. Prema rečima Milovana Markovića, generalnog direktora „Železnica Srbije“, partneru je predočen cenovnik na koji nema primedbi.\n– To je cenovnik, koji se utvrđuje na godišnjem nivou i važi za sve naše klijente – kaže Marković – Ne bi bilo korektno da pre potpisivanja ugovora izlazimo u javnost sa konkretnim ciframa, ali u svakom slučaju ovo je za nas veliki i veoma značajan posao. Osim prevoza automobila ka Baru i delova koje će srpske železnice preuzimati u Šidu, sa „Fijatom“ pregovaramo i o usluzi koja nije uobičajena za „Železnice Srbije“. Naime,trebalo bi da preuzmemo i sve poslove na industrijskim kolosecima unutar fabričkih pogona, jer nam je „Fijat“ ponudio da im pružimo celokupnu logističku podršku. To bi bio poseban ugovor koji podrazumeva i remont tih industrijskih koloseka. Inače, zasada je dogovoren prevoz gotovih automobila do Bara, ali postoji mogućnost da posao proširimo preko Šida i ka Poljskoj, Nemačkoj, Francuskoj.\nPrema dogovorenoj dinamici „Železnice Srbije“ bi već krajem ovog meseca u Šidu trebalo da preuzmu prvu kompoziciju sa delovima koji će se ka Kragujevcu dopremati iz Italije. U početku to će biti jedan do dva voza nedeljno, a postepeno će se taj broj povećavati kada se proizvodnja zahukta. Svaka kompozicija imaće po 200 automobila, a do kraja godine saobraćaće 132 voza sa ukupno 26.400 automobila.\nU 2013. svake nedelje iz Kragujevca ka Baru biće po 14 teretnih vozova i jedan voz koji će iz Kragujevca saobraćati ka Subotici. Plan za sledeću godinu je 160.000 automobila.\n– Razgovarali smo sa kolegama u „Železnici Crne Gore“ koja je takođe spremna za ovaj projekat, kao i „Luka Bar“ – navodi Marković.\nU Srbiji će se, prema tvrdnjama Aleksandra Ljubića, člana Upravnog odbora „FAS“, proizvoditi oko 80 odsto delova za novi automobil. „Fijatovi“ komponentaši, smešteni u Grošnici, će proizvoditi sedišta, sklopove, vešanja, kablove… Početkom 2014. iz će Kragujevca krenuti delovi za celu grupaciju „Fijat“, pa će tako naše fabrike za Italijane proizvoditi ukupno oko pet odsto delova.\nSvojevremeno je preko „Luke Bar“ za tržište SAD izvezeno, u takozvanom „poslu veka“ 140.000 „jugića“. Poslednji kontingent je izvezen 1991. Već od 2013. za tržište Severne i Južne Amerike preko luke na južnom Jadranu biće izvezeno oko 30 odsto proizvoda kragujevačke fabrike.\n“Procurele” fotke: Audi TT-S (2015)\nGRMN 86 koncept predstavljen u Tokiju\nTojota gradi fabriku u Kini, proizvodnja električnih vozila počinje do kraja godine


SENZACIJA U KINI: Eliminisan jedan od KANDIDATA za medalju | Najnovije vesti - Srbija danas\n05.09.2019. • 12:52 Srbija Danas\nKošarkaška reprezentacija Turske neće se boriti za medalju na Mundobasketu. Posle neverovatnog poraza od Amerike, izgubili su i od Češke sa 91:76 (22:16, 21:19, 23:25, 25:16) i sada odlaze u borbu za plasman od 17. do 32. mesta.\nVLADE DIVAC OSTVARIO SAN: Veliko priznanje za jednog od najboljih košarkaša sa ovih prostora\nKAO DA JE BIO KOD JOKIĆA NA ČASOVIMA: Pogledajte SPEKTAKULARAN koš bivšeg igrača Partizana (VIDEO)\nTurci su krenuli dobro. Poveli su na samom startu, ali tada su Česi preuzeli konce igre. Poslednji put su izabranici Ufuka Saridža vodili sa 27:26 uz dva izjednačenja u trećoj deonici, tako da se može reći da su zasluženo, ali neočekivano izgubili.\nNajviše se istakao Vojčeh Hruban sa 18 poena, Ondrej Balvin je upisao 17 uz 11 skokova, Patrik Auda je dodao 16 poena uz devet skokova, dok je Jaromir Bohačik ubacio 15 poena. Tomaš Satoranski je meč završio sa 11 poena i po sedam skokova i asistencija.\nNa drugoj strani je najbolji utisak ostavio Džedi Osman sa 24 poena, ali je morao meč da završi ranije zbog dosuđene dve nesportske lične greške.\nkošarkaška reprezentacija Turske Košarkaška reprezentacija Češke Mundobasket Kina 2019 SP KIna 2019 Svetsko prvenstvo u košarci 2019 Svetsko prvenstvo Kina 2019 rts uživo Radio televizija Srbije


Ponovno aktiviran COVID Info centar za informacije obiteljima oboljelih – Želim zdravlje\nPonovno aktiviran COVID Info centar za informacije obiteljima oboljelih\nU cilju što bolje komunikacije s obiteljima oboljelih od COVID-a 19 KBC Rijeka ponovno otvara od subote, 3. travnja telefonski COVID Info centar.\nU Info centru građanima će na raspolaganju biti komunikacijski tim sastavljen od stručnjaka koji će davati informacije o stanju pojedinih pacijenata oboljelih od COVID-a. Članovi obitelji moći će u Info centru dobiti podatke na kojoj je lokaciji (COVID odjelu) smješten pacijent, informirati se o zdravstvenom stanju i prenijeti poruke svojim najbližima.\nČlanovi komunikacijskog tima u Info centru bit će u stalnom kontaktu s koordinatorima COVID odjela u KBC Rijeka.\nOd subote, 3. travnja, građani će moći nazvati članove komunikacijskog tima svaki radni dan od 8 do 16 sati na brojeve 091-1658 197 i 091- 1658 293. Subotom, nedjeljom i blagdanom informacije će u Info centru biti dostupne od 10 – 14 sati.\nRedovni kontakt-telefoni za informacije o pacijentima smještenima u KBC-a Rijeka objavljeni na web stranicama KBC-a (www.kbc-rijeka.hr) ostaju i dalje dostupni u terminima za informiranje.\nZbog dinamike rasta broja pacijenata i otvaranja novih COVID odjela moguće su i promjene o kojima će, kažu iz KBC-a, izvijestiti javnost.


Stefanović je u intervju za magazin "Odbrana" rekao da je pored modernizacije sredstava, unapređenje standarda jedan od najvažnijih stvari koje resorno ministarstvo želi da uradi u narednom periodu, kako bi ljudi bili stimulisani da dođu u vojsku i zadržali se u njenom sastavu.\nStefanović odlikovao zaslužne pripadnike Ministarstva odbrane i vojske\nKaže da je razgovarao sa predsednikom Aleksandrom Vučićem da se, osim povećanja od pet odsto koje je država predvidela, realizuje i jedno značajnije povećanje plata za niže činove Vojske Srbije.\nZnačajan segment su i nabavke novih uniformi, čizama i opreme i opremanje naših specijalnih i svih drugih jedinica, ističe Stefanović.\nMeđutim, kaže, potrebno je ubrzati procese i brže proizvoditi oruđa potrebna vojsci, te da se ne sme dogoditi da se godišnje proizvede tek nekoliko.\n"Važno nam je da domaća industrija bude sposobna da razvija sredstva i da možemo da nabavljamo sve što je vojsci potrebno u našoj zemlji, da ne zavisimo od inostranstva, već da povećavamo svoje kapacitete", ukazuje Stefanović.\nMinistar navodi i da je značajno što vojnici imaju priliku da u mirovnim misijama Evropske unije dobiju intenzivnu obuku i steknu iskustvo, ističuhi da one imaju i određen politički značaj.\n"Zato što ugled Vojske i Republike Srbije raste zbog posvećenog angažovanja u tim misijama i dobrih rezultata koje naši vojnici postižu", kaže Stefanović.\nNedavno je primljeno u vojno zdravstvo 136 medicinara, a Stefanović napominje da će se i u narednom periodu nastaviti sa prijemom novih lekara i medicinskog osoblja.\nMinistar navodi i da se razmišlja o unapređenju infrastrukture, od renoviranja VMA koje se planira do radova na drugim objektima koji su u sastavu Ministarstva odbrane i Vojske Srbije, uključujući i kasarne.\nStefanović: Možda će biti potrebno više inžinjera nego artiljeraca


Održana 45. sednica Skupštine Grada Vršca - eVršac\nOdržana 45. sednica Skupštine Grada Vršca\nU Velikoj sali Gradske kuće danas je održana 45. po redu sednica Skupštine Grada Vršca na kojoj se glasalo o 13 tačaka dnevnog reda. Između ostalih doneta je Odluka o odvođenju i prečišćavanju otpadnih i atmosfereskih voda.\nSvoje obrazloženje na pomenutu Odluku imao je Jovan Knežević, vršilac dužnosti direktora JKP „Drugi oktobar“. Do sada se veliki značaj pridavao na odvođenje i prečišćavanje otpadnih voda, a sada je cilj rešavanje atmosferskih voda za šta su budžetom već predviđena sredstva.\nZatim je razmatrano donošenje Odluke o davanju saglasnosti na Odluku Nadzornog odbora JKP „Drugi oktobar“ Vršac u kapital Centra Milenium AD Vršac po osnovu duga od 59 miliona dinara. Nakon zakonskog tumačenja ove Odluke od strane v.d. direktora JKP „Drugi oktobar“ i ova Odluka je usvojena.\nUsvojen je i Program korišćenja sredstava Budžetskog fonda za zaštitu životne sredine Grada Vršca za 2020. godinu. Svoje izlaganje na pomenuti Program imao je Miloš Vasić, član Gradskog veća zadužen za resor zaštite životne sredine.\nDoneta je Odluka o usvajanju izmene Plana detaljne regulacije Centralne zone Vršca za Trg Zelena pijaca. Razmatran je i usvojen Lokalni akcioni plan zapošljavanja Grada Vršca za 2020. godinu. Obrazloženje na poslednju tačku 45. po redu sednice Skupštine Grada Vršca imao je Miroslav Stupar, član Gradskog veća zadužen za resor privrede.


VIDEO/ Sarkozyja u Baskiji zasuli jajima, pobjegao u kafić – Informer\nFrancuski predsjednik Nicolas Sarkozy jučer je morao da se skloni u jedan kafić nakon što ga je ‘pritislo’ nekoliko stotina baskijskih nacionalista i pristalica opozicione Socijalističke partije u gradu Bajonu, koji su uzvikivali pogrdne poruke i gađali ga jajima.\nPolicija za razbijanje demonstranata ubrzo je opkolila kafić u kojem se sklonio Sarkozy, u mjestu Bajonu, u baskijskom regionu na jugozapadu Francuske, gdje je predsjednik došao u okviru predizborne kampanje.\nNeki od demonstranata su uzvikivali pogrdne poruke i bacali jaja na bar, dok su pojedini uzvikivali “Nicolas kampora”, što na baskijskom jeziku znači “Nicolas napolje”, i isticali letke u kojima se traži više autonomije za baskijski region.\nSarkozy je ostao u baru jedan sat, dok je policija odvraćala demonstrante.\nPredsjednik francuske je osudio, kako je rekao, nasilje koje je izvela manja grupa nasilnika i izrazio žaljenje što su se militantni socijalisti udružili sa baskijskim separatistima, prenosi Tanjug.\nSarkozyjeva pomoćnica Natalie Morizet, koja vodi predsedničku kampanju, optužila je socijaliste da su organizovali ulične proteste protiv predsjednika.\nTravnik: Mladić uhapšen zbog pokušaja ubistva


BiH postala kandidatkinja za NATO - Index.hr\nŽELJKO Komšić, koji je 2006. godine izabran za člana Predsjedništva BiH kao kandidat Socijaldemokratske stranke BiH, je glavnom tajniku NATO-a, Andersu Foghu Rasmussenu predao molbu za članstvo Bosne i Hercegovine u NATO-u. Rasmussen je nakon razgovora s delegacijom BiH u kojem su sudjelovali ministar vanjskih poslova i ministar obrane BiH, Sven Alkalaj i Selmo Cikotić ocijenio kako je uloga molbe za Akcijski plan za članstvo "najbolji put do trajne stabilnosti na euroatlantskom području". Izrazio je i želju da sve države zapadnog Balkana se uključe u NATO.\nGeneralni tajnik NATO-a naglasio je kako BiH mora nastavljati i poboljšavati svoju reformu posebno na područjima demokratskih institucija, ustavnih reformi i obrambenih pitanja, prenosi Reuters. Švedski ministar vanjskih poslova Carl Bildt koji predstavlja EU i američki državni tajnik Jim Steinberg su potakli politički dijalog za 9. listopada u Sarajevu kada će se susresti politički vođe BiH.\nŠvedska je naglasila kako su vlade Unije i Washington zabrinuti zbog politički mrtve točke na kojoj se trenutno nalazi BiH. "Susret je važna prilika za političare da pokažu svoju političku volju za izlaz is slijepe ulice i za oblikovanje platforme, na podlozi koje bi BiH u svojem programu reforme napravila konkretan napredak prema NATO-u i EU", izjavilo je švedsko predsjedavajuće tijelo i dodalo da EU kao i SAD žele sudjelovati u potpori "euroatlantskih ambicija Bosne i Hercegovine".\n#NATO #NATO #NATO #NATO #NATO #BiH #BiH #BiH #BiH #BiH #željko komšić #željko komšić #željko komšić #željko komšić #željko komšić


OTVORENA "FABRIKA ZNANJA"\nOsim što zapošljava oko 1.300 radnika, od čega 1.200 softverskih inženjera i činjenice da je prosečna plata u kompaniji oko 1.200 EUR, kompanija "ComTrade" uskoro će kupiti i jedan renomirani računarski fakultet.\n- Cilj nam je da budućim studentima omogućimo najsavremenije metode učenja, praksu u velikim svetskim kompanijama i zaposlenje posle školovanja. Verovali ili ne, ali trenutni prihod od uslužnog programiranja u Srbiji iznosi 140 mil USD, i zato lično smatram da ukoliko se stvori kritična masa onih koji su spremni da daju prednost mladima, znanju i talentu, softver vrlo lako može da postane najjači izvozni proizvod regiona – rekao je vlasnik kompanije Veselin Jevrosimović, povodom otvaranja edukativno-poslovnog skupa "Fabrika znanja".\nOvogodišnja "Fabrika znanja" glavni fokus stavlja na poslovna softverska rešenja za različite privredne grane, je je ovo polje na kome lokalne kompanije i javne institucije imaju veliki potencijal za rast i razvoj. Pored sopstvenih rešenja za klijente, "ComTrade" će do 10. septembra 2010. godine predstaviti i rešenja svojih globalnih partnera sa kojima intezivno sarađuju na ostvarenju poslovnih ciljeva.\n- "ComTrade" prodajna mreža prostire se na tri kontinenta, oko 550 njihovih inženjera radi za kompanije u EU i SAD, a u prethodnoj godini njihove softvere kupili su Nokia, PlayTech i mnoge druge velike kompanije. Partneri poput kompanija HP i IBM povećali su narudžbinu softvera preko 25% - podsetio je prisutne vlasnik i Predsednik kompanije "ComTrade".


Bosifest 2013 | BOSIFEST 2013 u Mladenovcu\nBOSIFEST je Internacionalni beogradski filmski festival osoba sa invaliditetom, koji je po četvrti put održan u junu ove godine u Domu omladine Beograda. Na ovogodišnjem BOSIFEST-u prikazano je 34 filma, 14 u takmičarskom i 20 u revijalnom delu. Prikazani filmovi su dela autora iz čitave Srbije, zemalja regiona, Evrope, Kanade, Amerike, Australije i Afrike.\nBOSIFEST pruža dragocen doprinos uključivanju osoba sa invaliditetom u kreativnu stvarnost našeg društva, zbog umetničkih i drugih potencijala koje imaju. Kako bi na BOSIFEST-u bili prikazani što bolji filmovi, neophodna je bila stalna i kontinuirana komunikacija organizatora sa autorima filmova i producentima filmskih festivala, koji se bave temom osoba sa invaliditetom širom sveta. Nakon festivala, nastoji se da se održi komunikacija sa domaćim festivalima i organizacijama i da se najbolji filmovi BOSIFEST-a prikažu širom Srbije.


I Bajina Bašta na putu energetske efikasnosti - Užicka Republika Press\nBajina Bašta je jedna od opština Zlatiborskog okruga koja je u obavezi da ima energetskog menadžera, kao i sve druge lokalne samouprave u Srbiji koje imaju više od 20 hiljada stanovnika. Obuku pod nazivom „Energetski pregledi i optimizacija rada javnih objekata“ u ovoj opštini organizovala je Škola dobre energije, Regionalna razvojna agencija Zlatibor i lokalna samouprava.\nPosle Nove Varoši i Priboja, Bajina Bašta je bila novo mesto okupljanja budućih energetskih menadžera iz Zlatiborskog okruga koji su prošli još jednu obuku a ovog puta tema je bila „Energetski pregledi i optimzacija javnih ojekata“. Predavači su bili inženjeri i energetski menadžeri iz Sekretarijata Mreže dobre energije, Željko Zečević i Nikola Vujović. Pored iskustava koja su kao najuspešniji energetski menadžeri u Srbiji prošli u svojoj lokalnoj samoupravi, ovoga puta obuku su vodili i praktično.\nKako se vrši pregled i premer objekta i koji su to sve faktori koji utiču na energetsku efikasnost na koje treba obratiti pažnju, pokazali su u bajnobaštanskog Narodnoj biblioteci. Cilj energetskog pregleda je utvrđivanje stvarnog stanja potrošnje energije, stanja energetskih sistema i prikaz mogućih mera energetske efikasnosti koje uključuju procenu ulaganja u sprovođenju mera i očekivane rezultate uštede.\nOptimizacija rada javnih objekata vrši se na osnovu podataka dobijenih pregledom datog objekta. Pregledi su složeni i detaljni i podrazumevaju analizu čitavog objekta, od podruma do tavana.\nPredavači Željko Zečević i Nikola Vujović iz Vrbasa, ovom oblašću počeli su da se bave pre desetak godina i dobar su primer otvorenosti u pružanju svojih znanja i iskustava onima koji su na početku ovog puta. Dragocenost je ušteda vremena i savlađivanje svih prepreka koje su stajale pred njima a ne moraju biti problem onima koji su sada na startu.\n„Da bi se desio neki pomak i efekat u ovom poslu, najviše zavisi od ljudi, od njihove sposobnosti, volje i spremnosti da taj posao rade što kvalitetnije i imaju što veće rezultate. Drugi preduslov je podrška lokalnih donosioca odluka, da im se omoguće uslovi za rad, da se rasterete drugih poslova i da budu profesionalci, bez uticaja političkih ili nekih drugih stavova i interesa“, kaže Nikola Vujović.\nJedan čovek ipak nije dovoljan za velike rezultate, lokalne samouprave bi trebalo da oforme timove koji bi bili predani ovom poslu i tako došli da dobrih i dugoročnih rezultata tj.ušteda. Svi budući energetski menadžeri iz Zlatiborskog okruga, od kojih samo jedan i to u Užicu i zvanično obavlja tu funkciju, za sada su „usamljeni borci“ što je u startu otežavajuća okolnost.\nOno što predstavlja dodatni problem je zabrana zapošljavanja u javnom sektoru pa se na ove funkcije, po sili zakona, postavljaju ljudi koji rade neke druge poslove, koji možda i nisu radi da se bave ovom oblašću ali im je to nametnuto i to uglavnom kao dodatno angažovanje. Takvi uslovi u startu ne obećavaju dobre rezultate.\nEnergetski menadžer, pored stručne osposobljenosti i ličnog interesovanja, pre svega mora imati domaćinski odnos prema poslu koji obavlja i prema sredstvima lokalne zajednice. Takav čovek treba da oformi tim ljudi sa istim stavovima a svi skupa moraju imati za partnera takođe domaćine-donosioce odluka u svojim lokalnim samoupravama.\nNa pitanje da li će problem energetske efikasnosti, sada neefikasnosti u Srbiji pre rešiti svest ili zakon, Vujović kaže da jedno bez drugog ne može.\n„Da zakon nije propisao, lokalne samouprave ne bi ušle u ovaj proces a opet postojanje energetskih menadžera bez ozbiljnog i savesnog rada neće dati nikakve rezultate. U našem slučaju je to bila svest, krenuli smo rešeni da ostvarimo ciljeve, uspeli smo i nastavljamo dalje, svaka lokalna samouprava u Srbiji može biti Vrbas“, tvrdi Vujović.\nOno što je podatak važan za sve lokalne samouprave koje žele postići energetsku efikasnost, jeste činjenica da se energetskim menadžmentom u Vrbasu, kao opštini koja je najbolji primer u ovoj oblasti u Srbiji, godinama bavio tim od četiri stručna lica kojima je to bio jedini posao.\nEnergetska efikasnost i uštede energije u objektima javne namene ne podrazumevaju štednju koja na bilo koji način umanjuje konfor a štedi novac, ne. Uslovi komfora mogu biti i unapređeni a uštede ostvarene, važan je samo stručan pristup. Često su u objekte javne namene potrebna ulaganja ali se uloženi novac vraća kroz uštede i to za uglavnom kratak period. Novac građana koji se odlivao u uslovima energetski neefikasnih objekata moguće je uložiti u druge segmente potrebne zajednici a to pre svega nije mali novac.\nKada je u pitanju Zlatiborski okrug, budući energetski menadžeri pokazali su interesovanje za ovu oblast ali i strepnju. Svesni su obima posla koji ih očekuje pa i potrebe za timskim radom. Za sada ne samo da su usamljeni u ovoj oblasti već nisu uglavnom rasterećeni ni dosadašnjih obaveza.